Solun uvodi policijski čas i zabranjuje muziku u kafićima zbog korone\nGrčka je prošle godine prošla prvu fazu pandemije bolje od mnogih drugih zemalja, ali je ove godine registrovano snažno oživljavanje bolesti\nGrčka će uvesti noćni policijski čas i zabraniti muziku u barovima, kafićima i restoranima u Solunu, svom drugom po veličini gradu, nakon povećanja broja novozaraženih od kovid-19, saopštila je danas grčka vlada.\nBroj novozaraženih od koronavirusa stabilizovao se širom zemlje, ali je primetan povećan broj slučajeva na severu Grčke.\nMinistarstvo civilne zaštite saopštilo je da će Solun, njegov širi region i susedni region Halkidiki, zajedno sa centralnim gradom Larisom, od 1. oktobra biti prebačeni na ograničenje četvrtog reda na nedelju dana.\nGrčka je prošle godine prošla prvu fazu pandemije bolje od mnogih drugih zemalja, ali je ove godine registrovano snažno oživljavanje bolesti i povećan broj slučajeva poslednjih nedelja. U poslednja 24 časa zabeležena su 2.232 nozaražena i 33 smrtna slučaja, čime je ukupan broj zaraženih porastao na 655.767, a broj preminulih na 14.828.\nZaražena porodica brazilskog predsednika Bolsonara, čak i beba ima koronu\nBregzit i korona napravili haos u Britaniji: Pumpe presušile, nema goriva! I vojska u pripravnosti (VIDEO)\nRadili na obnovi crkve kad ih je kupola zatrpala: Sin gledao kako mu otac gine, tragedija na Kritu (VIDEO)\nPrvi snimci potresa na Kritu: Selo u ruševinama, meštani bili zarobljeni u kućama (FOTO/VIDEO)\nOko 58 odsto Grka je potpuno vakcinisano, a vlada se nada da će taj broj porasti na 70 procenata.\nAleksis Cipras pozitivan na koronavirus: Otkrio kako se oseća i kakve simptome ima\nPolicija juri lažnu doktorku: Ojadila bračni par za 3.000 evra nudeći im terapiju protiv korone\nGrčka Solun policijski čas Koronavirus\nDrastičan skok slučajeva u Grčkoj: Omikron za jedan dan duplirao broj novozaraženih!


Četvrt vijeka od zločina u Srebrenici | Kodex.ME\nU Memorijalnom centru Srebrenica – Potočari se 11. jula obilježava 25. godišnjica zločina nad Bošnjacima koji su srpske snage počinile u julu 1995. godine.\n10. 07. 2020 - 12:41 Autor: Kodex\nPredsjednik Organizacionog odbora za obilježavanje 25. godišnjice genocida nad Bošnjacima „Sigurne zone UN-a“ Srebrenica iz jula 1995. godine Hamdija Fejzić izjavio je da će četvrt veka od genocida u Srebrenici biti obilježeno nizom sadržaja, ali da će komemoraciji i ostalim dešavanjima, zbog pandemije korona virusa, prisustvovati mnogo manji broj ljudi.\nFejzić je naveo da će sva dešavanja povodom 25. godišnjice genocida nad Bošnjacima u Srebrenici, od okupljanja preživjelih, preko Marša mira i same komemoracije 11. jula, kao i kasnijeg obilaska stratiša biti organizovana uz poštovanje svih epidemioloških mjera.\nU Memorijalnom centru Srebrenica – Potočari do sada je, prema zvaničnim podacima, sahranjeno 6.610 žrtava genocida.\nGenocid nad Bošnjacima u Srebrenici je činjenica koja je potvrđena brojnim presudama međunarodnih i domaćih sudova, počevši od Međunarodnog suda pravde u Hagu, preko Haškog tribunala, do sudova u BiH, Srbiji i Hrvatskoj.\nBez obzira na to, srpske političke elite u Bosni i Hercegovini, kao i u Srbiji, do danas nisu pokazale spremnost da se suoče sa prošlošću i priznaju da se u Srebrenici desio genocid.\nPrema ocjeni analitičara, upravo od političkih elita i i njihove hrabrosti i spremnosti da se suoče sa realnošću zavisi mnogo toga, jer oni, ne samo da negiraju genocid u Srebrenici, već daju otvorenu ili prikrivenu podršku osobama optuženim za ratne zločine, čime se narativ o „borcima za nacionalnu slobodu“ prenosi na sledeće generacije.\nPolitizujući pitanje genocida u Srebrenici, aktuelna vlast u Republici Srpskoj, odlučila je 18. avgusta 2018. godine da poništi Izvještaj Komisije o Srebrenici iz 2004. godine, što je naišlo je na oštre osude međunarodnih krugova, kao i iz Kancelarije Visokog predstavnika u BiH (OHR).\nNotorno je, međutim, da teret počinjenog zločina ne može biti izbrisan, te da racionalne nacije i istinski politički lideri treba da pronađu načina i okrenu se ka budućnosti. Da bi se to postiglo, moraju da imaju otvoren i jasan odnos prema prošlosti, sa kojom treba da se suoče i pronađu načine za razumijevanja i pomirenja među ljudima i narodima, upozoravju i nevladine organizacije.\nNiko od srpskih zvaničnika, kako onih iz Republike Srpske, tako ni u Srbiji, nikada zvanično nije priznao da se u Srebrenici desio genocid nad Bošnjacima, dodaje se.\nPozivi civilnog sektora da prestanu sa negiranjem genocida nailaze na zid, a stanje, umjesto da ide u pravom smjeru, posljednjih godina se pogoršava.\nO tome najbolje govori više incidenata krajem januara 2020. godine u Srebrenici, u kojima u glavni akteri bili upravo maloljetnici.\nDa bi se stvari promijenile, navode NVO, politički lideri bi trebalo da promijene svoju retoriku.\nVisoki predstavnik u BiH Valentin Incko izjavio je sredinom decembra prošle godine da bi Zakon o zabrani negiranja genocida mogao biti nametnut, ako ga ne usvoji državni parlament.\nDirektor memorijalnog centra Srebrenica-Potočari Emir Suljagić najavio da bi ove godine najviše trebalo da se čuje glas žrtava i preživelih, koji, kako je ocijenio, do sada nisu učestvovali dovoljno u definisanju vizije Memorijalnog centra.\nSuljagić je ranije istakao da bi obilježavanje 25. godišnjice genocida u Srebrenici ove godine trebalo da bude propraćeno novim sadržajima, tako da ljudi koji 11. jula dođu u Potočare, ne prisustvuju samo sahrani žrtava, već da budu u prilici da vide i neke muzejske, dokumentarne i umjetničke sadržaje, kojih do sada nije bilo.


Đorđević: Ne možemo da krivimo bilo koga za zarazu u Juri\nDruštvo Autor:Tanjug22. maj. 202015:37 > 15:52\nMinistar za rad Zoran Ðorđević izjavio je danas da su kontrole inspekcije rada u kompaniji „Jura“ obavljane više puta i da se pokazalo da se poštuju bezbednosne i zdracvtvene mere, te da ne može da se utvrdi ko je kriv i kako je došlo do toga da se toliki broj radnika zarazi.\nOn je na konferenciji za novinare u Vladi Srbije rekao da je resorno mnistarstvo od pojave korona virusa u Srbiji insistiralo na tome da je bezbednost i zdravlje radnika na prvom mestu i da se poštuju mere te da je ispekcija rada na svaku prijavu koja je njenom domenu izlazila na teren.\n„Nemamo pravo da rizikujemo bilo čiji život, i zato je važno da se poštuju sve date mere“, rekao je pministar.\nKako kaže, inspekcija rada u „Juri“ je bila pet puta do sada i tokom kontrole je utvrđeno da u toj kompaniji imaju postavljene dezobarijere, da su tokom rada radnici imali odgovarajući razmak, da im je po dolasku na posao merena temperatura…\nSindikat Sloga: Jura odgovorna za zarazu u Leskovcu\nČinjenica je da se masovnije obolevanje pojavilo sada, a ne kada je bila najgora situacija što se broja zaraženih tiče, rekao je Ðorđević na konferenciji za novinare posle sednice Socijalno ekonomskog saveta.\nOn je naveo i da Inspekcija rada ima i snimke koji pokazuju kako je rad u novonastalim okolnostima, a prilikom posete tokom kontrola u toj firmi izgledao.\n„Ne možemo da krivimo bilo koga, virus korona je problematičan jer možete da ga nosite i da budete zaraženi a da toga ne budete svesni i da nemate simptome“, naveo je Ðorđević.\nDuško Vuković iz Saveza samostalnih sindikata Srbije rekao je da predstavnici tog sindikata imaju informacije da se menadžeri i rukovodstvo kompanije ponašaju drugačije kada odu inspektori.\n„Mislim da je ovo moglo da se drugačije reši i da se radnici posalju na plaćena osustva. Onaj ko dođe u Srbiju mora da poštuje naša pravila rada“, rekao je Vuković i dodao da taj sindikat raspolaže podacima da je u „Juri“ trenutno zaraženo više od 50 radnika.\nNe može profit biti važniji od zdravlja ljudi, rekao je Vuković i dodao da bi članovi SES-a trebalo da se češće sastaju i razgovaraju o žaristima u fabrikama.


Voditeljka Dea Đurđević u februaru ove godine doživela je tešku saobraćajnu nezgodu kada joj je ruka bila otkinuta iz ramena. Ona se veoma dobro oporavlja, a kako je i sama najavila uskoro planira da se vrati i na male ekrane. Ona je sada pokazala fotografiju na kojoj se vidi kako teče njen oporavak jer joj ruka više nije potpuno zavijena.\nNaime, Dea, koja je nedavno gostovala na televiziji Pink kada je vodila jutarnji program zajedno sa kolegom Predragom Sarapom imala je još uvek celu ruku u gipsu. Tada je već istakla da oporavak odlično teče, a sada je fotografijom na društvenoj mreži Instagram gde se vidi kako provodi slobodnovreme u fierskom salonu pokazala i koliko je dobro. Na fotografiji se jasno vidi da Dea više nema celu ruku zavijenu, te je to i sama prokometarisala.\nŽeljko Mitrović i Dea Đurđević\nOD NJEGA JE NAKON SAOBRAĆAJKE MORALA DA SE ODVOJI Boravi u hotelu, a Dea mu se najviše raduje\n- Imam još uvek gips, ali samo na donjem delu ruke. Imala sam mnogo veći gips nego što sada imam... Skinula sam deo gipsa, ali Bože zdravlja, uskoro skidam sve! Nadam se da ću skinuti i drugi deo gipsa do kraja nedelje - presrećna je bila Dea. Ona je istakla i da je dokotor koji je od početka bio uz nju i operisao je, Marko Bumbaširević, prezadovoljan kako teče njen oporavak.\n- Zadovoljan je i kaže da sada samo treba da idem na terapije, to je sada najvažniji deo - rekla je voditeljka Dea đurđević za "Pink.rs".


Petarde šalju u bolnicu i zatvor – mojKontakt portal – Radio Televizija Kontakt\n“Pirotehnička sredstva nisu bezazlena razonoda, niti sredstva za zabavu, već opasna sredstva koja mogu izazvati teške tjelesne povrede onoga ko ih koristi ili nekoga iz okoline”, kaže Dragica Radović, ombudsman za djecu RS. Prema njenim riječima, svake godine sve veći broj djece strada od upotrebe pirotehničkih sredstava, a obaveza odraslih je da reaguju preventivno i da edukuju najmlađe o opasnostima koje im prijete.\nMUP RS je počeo akciju “Petarde nisu igračke”, koja će trajati do 15. januara iduće godine, a čiji je cilj da građani predstojeće praznike obilježe u bezbjednom okruženju, na miran i dostojanstven način.\n“Vlasnici prodavnica koji imaju zakonsko ovlašćenje da prodaju pirotehnička sredstva biće upozoreni da se ta trgovina može odvijati samo u skladu sa važećim zakonskim propisima”, navode iz MUP-a RS.\n“Ko na javnom mjestu posjeduje, ustupa, prodaje, kupuje ili nudi petarde i druga pirotehnička sredstva bez odobrenja nadležnog organa – biće kažnjen od 100 do 1.000 KM. Ko na javnom mjestu ili iz stana puca iz oružja, pali rakete, petarde ili sličan eksplozivni ili zapaljivi materijal bez odobrenja nadležnog organa, biće kažnjen novčanom kaznom od 150 do 1.500 KM”, naveli su iz MUP-a TK.


Haker u akciji/Ilustracija, Foto: Profimedia\nObjavljeno: 17.07.2019. 15:15h\nBugarin, 20-godišnji informatičar, uhapšen je pod sumnjom za masovno hakovanje fiskalnih podataka u Bugarskoj, saopštila je služba za borbu protiv organizovanog kriminala, čime je odbačena teza o ruskoj umešanosti.\nBIL GEJTS VIŠE NIJE NI DRUGI NAJBOGATIJI ČOVEK SVETA: Pretekao ga je OVAJ FRANCUZ (FOTO)\n"Ovaj upad u informatički poreski sistem je izveden u Bugarskoj, u Sofiji, i to je uradio jedan 20-godišnjak", rekao je televiziji BTV Javor Kolev, šef jedinice za borbu protiv sajber kriminala.\nOsumnjičeni je priveden u utorak uveče u svojoj kancelariji u Sofiji gde radi na proveri i poboljšavanju kompjuterskih sistema, naveo je on.\nBugarski mediji juče su dobili 11 gigabajta poreskih podataka o milion bugarskih fizičkih i pravnih lica.\nI-mejl adresa sa koje su podaci poslati bila je ruska, rekao je juče novinarima ministar unutrašnjih poslova Mladen Marinov, ali nije optužio Moskvu za hakovanje.\nUz poreske podatke bila je i poruka u kojoj se ismeva sajberbezbednost vlade kao "parodija". Kolev je rekao da Vlada nastoji da utvrdi da li je privedeni zaista hakovao te podatke i da li ima saučesnike.\nPremijer Bojko Borisov čestitao je danas bugarskim stručnjacima zbog brzog identifikovanja autora hakovanja.\nBorisov je rekao da je dobro obrazovan osumnjičeni pokušavao da dokaže svoje kompjuterske sposobnosti. Borisov je dodao da on služi na čast bugarskom obrazovnom sistemu, ali da bi trebalo da je radio za državu, umesto što nanosi štetu, prenosi agencija AP.


Ranije preuzete obaveze! Tadićeva nije došla na saslušanje, biće pozvana ponovo | BL Portal\nČlanovi Komisije danas su usvojili prijedlog da Tadićeva bude saslušana u četvrtak, 24. septembra, od 13 časova. Ova komisija odredila je danas da glavni tužilac Kancelarije disciplinskog tužioca VSTS-a Alena Kurspahić Nadarević i zamjenik glavnog disciplinskog tužioca Mirza Omerović na svjedočenje pred Komisijom budu pozvani 1. oktobra, dok je saslušanje predsjednika Suda BiH Ranka Debevca planirano za 8. oktobar.\nPrivremena istražna komisija pozvaće strukovna udruženja novinara – Društvo novinara BiH, Udruženje novinara Republike Srpske i Udruženje “BH novinari” da odrede predstavnike koji će se pojaviti na svjedočenju pred Komisijom na jednoj od narednih sjednica, čiji će datum biti naknadno određen.\nTags: Gordana Tadić, Novi poziv, saslušanje\nSrpski teniser nastavio sa sjajnim partijama: Krajinović u drugom kolu Mastersa u Rimu


Partizan i Spartak bez navijača, Zvezda na Karaburmi - ATA Stars\nPartizan i Spartak bez navijača, Zvezda na Karaburmi\nHome/cVesti - sportovi/Fudbal/Partizan i Spartak bez navijača, Zvezda na Karaburmi\nUtakmicama 14. kola polako se privodi kraju jesenji deo šampionata u fudbalskoj Superligi Srbije, vodeći Partizan pred praznim tribinama dočekuje Spartak, a Crvena zvezda gostuje OFK Beogradu.\nKao i u većem delu ove sezone, i prethodnih dana u centru pažnje fudbalske javnosti u Srbiji nije bila sama igra, već suđenje.\n„Rat“ saopštenjima između Fudbalskog saveza Srbije (FŠ), Partizana i Crvene zvezde se nastavio, a poslednji povod bilo je suđenje na utakmici 13. kola između crno-belih i Voždovca.\nEkipa Partizana pobedom na tom meču uspela je da sačuva prvo mesto i bod prednosti u odnosu na Crvenu zvezdu.\nCrno-beli će igrati bez publike, a to je deo kazne zbog divljanja huligana na „večitom“ derbiju. Takođe, trener Vuk Rašovića ponovo neće moći da računa na napadače Nemanju Kojića i Ismaela Beka Fofanu.\nEkipa Crvene zvezde će na Karaburmi protiv OFK Beograda pokušati da dođe do pobede i zadrži korak za večitim rivalom.\nU prošlom kolu Zvezda je, pred praznim tribinama u Ljutice Bogdana, ubedljivo savladala Slobodu sa 4:1, uz het-trik Dragana Mrđe.\nNajprijatnije iznenađenje šampionata, ekipa Čukaričkog gostuje veoma dobrom Radničkom iz Niša u utakmici koja bi mogla da ponese epitet derbija kola.\n„Fenjeraš“ Donji Srem u prošlom kolu zabeležio je pobedu nad Radom, direktnim konkurentom u borbi za opstanak, a sada ga čeka gostovanje užičkoj Slobodi kojoj su bodovi takođe preko potrebni u pokušaju da sačuva superligaški status.\nNovosadska Vojvodina u prošlom kolu doživela je debakl (0:3) na gostovanju Jagodini, a utisak će pokušati da popravi na svom terenu u duelu sa kruševačkim Napretkom koji je u prethodnom kolu savladao OFK Beograd (3:0).\nPoslednjeplasirani Rad bodove spasa tražiće u malom gradskom derbiju protiv ekipe Voždovca, Jagodina će na gostovanju Javoru u Ivanjici želeti da potvrdi dobru formu, dok će Radnički u Kragujevcu ugostiti Novi Pazar koji igra odlično i zauzima šesto mesto na tabeli.\nParovi 14. kola Superlige:\nRadnički Kragujevac – Novi Pazar (13), OFK Beograd – Crvena zvezda (13), Javor – Jagodina (13), Partizan – Spartak (15), Radnički Niš – Čukarički (15), Sloboda – Donji Srem (16.30), Vojvodina – Napredak (16.30).\nU nedelju se od 13 sati sastaju Rad – Voždovac.\nTABELA: Partizan 27, Crvena zvezda 26, Čukarički 22, Radnički Niš 21, Jagodina 21, Novi Pazar 21, Spartak 20, itd.\nPovezana vest: Nova pobeda Betisa u prvenstvu Španije\nBy ATA Stars Redakcija|2018-06-14T00:20:51+01:00novembar 29th, 2013|Fudbal|0 Comments


Donacijom Radija Bijelo Polje obogaćen fond Narodne biblioteke (video)\nLokalni javni emiter Radio Bijelo Polje, u okviru Dječije nedjelje, poklonio je knjige Narodnoj biblioteci u Bijelom Polju.\nRiječ je o knjigama objavljenim u proteklih nekoliko godina u okviru Regionalnog festivala fantastične književnosti REFESTICON, a među njima su i zbirke priča Zmajevi dolaze“, „Ilirske legende“ i „Bio jednom jedan virus“, čiji su autori učenici osnovnih i srednjih škola iz Bijelog Polja i Crne Gore.\nUručujući ova festivalska izdanja, direktorica Radija Bijelo Polje, Andrijana Rabrenović, kazala je da ovom donacijom još jednom iskazuju obavezu javnog medijskog servisa u afirmaciji knjige kao medija.\n„I ne samo to, na ovaj način želimo da afirmišemo čitanje, kao i mlade ljude koji stvaraju, jer se u ovim zbirkama koje smo poklonili biblioteci nalaze i priče čiji su autori upravo osnovci i srednjoškolci iz Crne Gore, na koje smo jako ponosni. I pored toga što djeca, kao i svi mi, žive u digitalnoj eri, eri novih tehnologija, moraju sačuvati tu ljepotu čitanja, jer nije isti osjećaj čitati knjigu putem telefona, tableta, računara i čitati iz knjige kao tradicionalnog medija“, istakla je direktorica Rabrenović.\nOna je zahvalila i rukovodiocu Narodne biblioteke u Bijelom Polju, Edinu Smailoviću, na dosadašnjoj saradnji.\n„Vjerujem da ćemo ovu saradnju nastaviti dodatno da unapređujemo, te da ćemo zajednički podstaći mlade ljude da čitaju, ali i da njeguju žanr fantastike, koji i afirmišemo organizacijom Regionalnog festivala fantastične književnosti REFESTICON“, zaključila je direktorica Radija Bijelo Polje.\nRukovodilac Narodne biblioteke, Edin Smailović, zahvalio je na donaciji i istakao zadovoljstvo što će upravo ovi naslovi krasiti police dječijeg odjeljenja biblioteke.\n„Ove knjige će svakako naći svoje mjesto u našoj biblioteci, siguran sam da će za njih biti interesovanja, te da ćemo i u budućnosti sarađivati sa našim lokalnim javnim servisom, koji ima jako značajnu ulogu u podsticanju mladih ljudi ne samo da čitaju, već i da pišu i da budu aktivni sudionici književnog života u Crnoj Gori“, naglasio je Smailović.\nPodsjetimo, Lokalni javni emiter Radio Bijelo Polje i u prethodnom periodu donirao je određeni broj izdanja Narodnoj biblioteci, obogaćujući tako njen fond aktulenim naslovima, posebno iz žanra fantastike.\nInače, Dječija nedjelja, povodom koje je i organizovana ova donacija, obilježava se svake godine u prvoj sedmici mjeseca oktobra u cijelom svijetu, a sve u cilju promovisanja prava djeteta.


Vidal i Roben: Opljačkani smo, sudija nas izbacio iz Lige šampiona! :: Sportal\nTanjug - Vest objavljena: 11:59 - 19.04.2017\nArjen Roben se pozdravlja sa Ronaldom posle eliminacije Bajerna Foto: Stare Slike\nReal je prošao među četiri najbolja tima Evrope pobedom na Santijago Bernabeuu posle produžetaka 4:2, ali uz dva gola Kristijana Ronalda iz ofsajda i neopravdan crveni karton Vidalu od strane mađarskog sudije Viktora Kasaija.\n"Ovakva pljačka ne sme da se dešava u Ligi šampiona, zapitali smo se da li je moguće da su nam tako nešto uradili. Želeli smo polufinale, ali sada osećamo bes jer je sudija odlučio meč. Napravio je mnogo grešaka, osramotio nas i izbacio iz Lige šampiona", rekao je Vidal posle meča.\nNišta manje kritika na račun sudija nije imao ni Arjen Roben, nekadašnji fudbaler Real Madrida.\n"Opljačkani smo i to moram da kažem jer je sudija upropastio odličan meč. Retko kada pričam o sudijama, bili smo sjajni na terenu, kao i Real, ali je sudija grešio, ne mi... Čovek je pištaljkom napravio je sebi reklamu, umesto da bude reklama za fudbal", rekao je Roben.\nEvropski fudbal Liga šampiona FK Real Madrid FK Bajern Minhen Fudbalske sudije Arjen Roben Arturo Vidal


CAZIN U teškoj saobraćajnoj nesreći povrijeđen lokalni imam – Vakat\nJučer u poslijepodnevnim satima došlo je do prevrtanja automobila marke “Reno” u MZ Donja Koprivna, a kojim je upravljao lokalni imam iz Bužima.\nPrema nezvaničnim informacijama, vozač automobila je zadobio lakše tjelesne povrede, te je prebačen u bolnicu u Cazinu.\nTačan uzrok nesreće još uvijek nije poznat, ali se pretpostavlja da je do iste došlo zbog loših uvjeta na cesti, odnosno snijega i poledice, zbog čega je vozač izgubio kontrolu nad vozilom te završio na krovu u dvorištu obližnje kuće, piše portal Krupljani.ba.\nPodsjećamo, zbog snježnih padavina koje su ovih dana zahvatile cijelu Krajinu, saobraćaj se gotovo na svim putnim pravcima odvija usporeno i otežano, te stvara teškoće svim vozačima.\nU općini Bosanski Petrovac proglašeno je vanredno stanje.\nPrema podacima BIHAMK-a saobraćaj se odvija usporeno u višim predjelima centralne i zapadne Bosne, a izdvajaju se putni pravci: Sarajevo-Rogatica, Gornji Vakuf-Prozor, Trnovo-Foča, Tomislavgrad-Prisika, Livno-Bosansko Grahovo-Drvar i Livno-Kupres. Na magistralnom putu Srbljani-Bosanska Krupa upozoravaju na mogućnost snježnih lavina.


Parada ponosa 15. septembra pod sloganom Ne odričem se - Geten\nParada ponosa 15. septembra pod sloganom Ne odričem se\nBeogradska "Nedelja ponosa" trajaće od 9. do 15. septembra i završiće se šetnjom i paradom pod sloganom "Ne odričem se", najavili su organizatori. Predstavnik beogradskog Prajda, Marko Mihailović, najavio je na konferenciji za novinare da će šetnja 15. septembra krenuti u 17 časova sa Slavije, a završiće se koncertom u parku Manjež.\nGordana Perunović Fijat, jedna od majki koje su u okviru kampanje "Ne odričem se" javno podržale svoju decu koja su LGBT osobe, istakla je da je Prajd važan događaj za slavljenje različitosti.\n"Pozivam sve roditelje LGBT osoba, rodbinu, prijatelje i školske drugove da zajedno slavimo različitost i da svi budemo srećni, ili barem malo manje nesrećni", kazala je Fijat.\nPredstavnik Inicijative mladih za ljudska prava, Ivan Đurić , ističe da ovogodišnji slogan "Ne odričem se" ima ličnu, ali i političku notu i poruku.\n"Ne odričemo se ljudi, ali ni vrednosti. Ne odričemo se slobode, ne odričemo se prava, ne odričemo se jednakosti. Odričemo se homofobije i straha u kojem nas teraju da živimo", kazao je Đurić.\nNa nedavnoj konferenciji za novinare u Skupštini Beograda saopšteno je i da je Beograd jedan od pet kandidata za Europrajd 2022. godine. To je godišnji događaj koji se održava u nekom od evropskih gradova, a Beograd bi kao domaćin dobio priznanje za dugogodišnju borbu i promociju prava LGBT zajednice, uprkos nasilju sa kojim su se decenijama suočavale.


Umetnički spektakl Narodnog pozorišta na Trgu republike - Studio B\nUmetnički spektakl Narodnog pozorišta na Trgu republike\nUmetnički spektakl Narodnog pozorišta na Trgu republike Studio B\nKulturaKultura Pocetna 03. 09. 2019. 14:27:49\nUmetnički spektakl Narodnog pozorišta pod nazivom „Pozorište na Trgu – portal ka vekovima”, biće upriličen u nedelju na obnovljenom Trgu Republike. Na ovom muzičko-scenskom spektaklu učestvovaće više od 300 operskih, baletskih i dramskih umetnika.Zamenik gradonačelnika Goran Vesić podseća da je istorija Trga usko vezana za Narodno pozorište i dodaje da je prirodno da prvi zvanični dogadjaj na Trgu bude vezan za Narodno pozorište.\n– To će biti mesto gde će se održavati pozorišne poredstave, koncerti i drugi kulturni događaji, jer to je i razlog zašto je ovaj trg pravljen. Na njemu je ugrađena posebna rasveta i sprovedene su posebne instalacije, tako da nisu potrebni dodatni kablovi. Takođe, mislim da je prirodan sled događaja da Narodno pozorište prvo nastupa ovde – rekao je Vesić i podsetio da je ime ovog trga „Pozorišni trg”, a zatim i Trg republike.\nDirektor Baleta Narodnog pozorišta Konstantin Kostjukov istako je da mu je veoma drago što će na obnovljenom trgu biti održan balet „Ko to tamo peva”.


Delta u Kragujevcu gradi Centar za osobe sa invaliditetom - Penzin\nPočetna Magazin Godine Delta u Kragujevcu gradi Centar za osobe sa invaliditetom\nNapomena: Prva zadužbina Delta Fondacije bio je Centar za dnevni boravak i smeštaj osoba sa invaliditetom „Sunce“ u Beogradu, predat na upotrebu 2012. godine.\nInicijativa za izgradnju Centra proistekla je iz decenijske saradnje paraolimpijskog kluba „Junior“ i kompanije Delta Holding, te su partneri Delte na ovom projektu grad Kragujevac i Paraolimpijska akademija „Junior“.\nCentar, veličine oko 500 metara kvadratnih, biće izgrađen u blizini spomen parka Šumarice. Početak izgradnje planiran je na proleće 2015. godine, a u prvom kvartalu 2016. godine ključevi objekta biće predati gradu Kragujevcu na trajno korišćenje.\nU ovom Centru, osobe za fizičkim i senzornim invaliditetom moći će da se bave sportom, rehabilituju, edukuju, odmaraju i druže, dok će neki od njih ovde moći da pronađu i zaposlenje.\nPored toga što je objekat projektovan sa ciljem da pruži najbolje uslove za rehabilitaciju osoba sa invaliditetom, on bi trebalo da postane i regionalni paraolimpijski centar.\nDelta Fondacija raspisala je i konkurs za izbor imena Centra za sport i rekreaciju osoba sa invaliditetom u Kragujevcu (na linku nađite više informacija o konkursu, pravila učešća, i formular za podnošenje predloga).\nKonkurs će trajati dve nedelje – od 19. marta do 2. aprila 2015. godine. Ime autora biće objavljeno na ovoj društvenoj mreži 16. aprila 2015. godine. Delta Fondacija poziva sve zainteresovane da učestvuju u Konkursu i pošalju svoje predloge.\nPobednik Konkursa na poklon će dobiti korpu sa proizvodima članica Delta Holdinga. Delta Fondacija uručiće i dve korpe manje veličine za drugi i treći rangirani predlog imena Centra.\nTags:Ama Centar za negu čoveka i prirodeDelta FondacijaFejzbukkonkursKragujevacosobe sa invaliditetomParaolimpijadarekreacijaŠumarice\nBaki-bomba: rešenje za lečenje raka?


Milorad Bracanović, najnovije vesti - Naslovi.net\nBivši predsednik je pre hapšenja oprao ćerki Mariji kosu, a zašto je to uradio iznad lavaboa, mnogima je bila misterija. Bivši predsednik je pre hapšenja oprao ćerki Mariji kosu, a zašto je to uradio iznad lavaboa, mnogima je bila misterija… »\nPoslednje što je bivši predsednik uradio pre nego što su mu stavljene lisice na ruke bilo je da opere kosu svojoj ćerki Mariji iznad lavaboa. Poslednje što je bivši predsednik uradio pre nego što su mu stavljene lisice na ruke bilo je da opere kosu… »\nPolicajcima je rekao “evo, brzo ću”: Ovako je Milošević uhapšen pre 20 godina - Prvo je ćerki Mariji oprao kosu, pa se…\nSLOBODAN Milošević, pokojni predsednik Savezne republike Jugoslavije, uhapšen je pre 20 godina - u noći između 31. marta i 1. aprila 2001. godine. Privođenje Miloševića počelo je 30. marta, u čemu su aktivno učestvovali Čedomir Jovanović… »\nOvako je Milošević uhapšen pre tačno 20 godina: Prvo je ćerki Mariji oprao kosu, policajcima je rekao: Evo, brzo ću…\nSlobodan Milošević, pokojni predsednik SR Jugoslavije, uhapšen je pre 20 godina - u noći između 31. marta i 1. aprila 2001. godine. Privođenje Miloševića počelo je 30. marta, u čemu su aktivno učestvovali Čedomir Jovanović, Milorad… »\n(Video) Ovako je pre tačno 17 godina uhapšen slobodan Milošević: Ćerki Mariji oprao kosu iznad lavaboa, pa policajcima…\nSlobodan Milošević, pokojni predsednik SR Jugoslavije, uhapšen je pre 17 godina - u noći između 31. marta i 1. aprila 2001. godine. Privođenje Miloševića počelo je 30. marta, u čemu su aktivno učestvovali Čedomir Jovanović, Milorad… »\nSpecijalni sud će ponovo odlučivati o ponavljanju suđenja za ubistvo Stambolića i pokušaj atentata na lidera SPO Odluka Apelacionog suda u Beogradu je posledica očiglednog jačanja Udbe i njenih šefova iz vremena smrti Slobodana Miloševića… »\nSahrana Natalije Ulemek, majke Milorada Ulemeka Legije, počela je danas na Novom bežanijskom groblju. Na groblje su prvo došli Legijin brat Saša sa ženom, a potom Aleksandra, Legijina supruga sa ćerkama. Na sahranu su došli i lider SRS Vojislav… »\nEksplozija u Čačku: Troje povređenih, naređena evakuacija građana iz okoline fabrike (VIDEO)\nRTV pre 11 minutajoš 13 povezanih\nVesti online pre 59 minutajoš 28 povezanih


Novi pokušaj prodaje Jugoremedije\nZRENJANIN - Prodaja zrenjaninske Jugoremedije javnim nadmetanjem zakazana je za 5. novembar.\nZRENJANIN - Prodaja zrenjaninske Fabrike lekova Jugoremedija proglašena je danas neuspešnom jer nije bilo zainteresovanih kupaca koji bi uplatili i preuzeli prodajnu dokumentaciju.\nZRENJANIN - Oglasiću novu prodaju. Po kojoj ceni, odrediće uslovi u tom trenutku - izjavio je Radovan Savić, stečajni upravnik.\nBEOGRAD - Privedni sud u Zrenjaninu proglasio je bankrot za fabriku lekova Jugoremedija, koja je bila u stečaju od kraja 2012. godine.\nUnion-medic zakupio Jugoremediju\nBEOGRAD - Vlasnik i direktor Union-medic-a Milan Selaković bio je jedini ponuđač i prihvatio je mesečnu cenu zakupa od 50.000 evra, plus PDV, koju je odredio stečajni upravnik Jugoremedije Radovan Savić.\nNovo privođenje u slučaju Jugoremedija\nBEOGRAD -Inspektori radne grupe Uprave kriminalističke policije privode direktora firme "Nini farmacija" Dobricu Živkovića.\nSlovačka Imuna spasava Jugoremediju\nNOVI SAD - Predsednik Skupštine poverilaca "Jugoremedije" Branislav Markuš potvrdio je da su na javni poziv za nastavak proizvodnje u zakupljenim pogonima stigle dve ponude, od kojih samo "Imuna" ispunjava propisane uslove.\nZRENJANIN - Novim proširenjem istrage Deuriću se na teret stavljaju dva krivična dela: poreska utaja i ogrešenje o Zakon o poreskom postupku.\nJugoremedija izbegla bankrot\nZRENJANIN - Na prvom poverilačkom ročištu izabrani su danas petočlani Odbor poverilaca i predsednik Skupštine poverilaca, koji će u naredna tri meseca razmotriti ponude za nastavak proiozvodnje i za kupovinu te fabrike.\nZRENJANIN - Privredni sudu u Zrenjaninu doneo je u četvrtak rešenje o pokretanju stečaja zrenjaninske fabrike lekova Jugoremedija, na predlog Hypo Alpe Adria banke.\nPeko kupuje Amerikanac srbijanskog podrijetla Dušan David Mladen?\nLJUBLJANA - U Srbiji je poznat kao utemeljitelj Romske gospodarske komore, a ovog je proljeća u Srbiji preuzeo vođenje farmaceutske tvrtke Jugoremedija.\nHypo traži stečaj Jugoremedije\nZRENJANIN - Dugovanja Jugoremedije znatno su veća od procenjene vrednosti fabrike, čija je celokupna imovina pod hipotekom više banaka, među kopjima je i Hypo Alpe Adria.\nJugoremediji zbog duga isključena struja\nZRENJANIN - U fabrici ne rade ni telefoni, 460 zaposlenih godinu dana nisu primili plate, dok je dug na blokiranom računu 643 miliona dinara.\nZagorka Golubović: Nikad veća apatija u Srbiji\nBEOGRAD - "Nekada postojalo opravdanje da je previše rano da se ispune obećanja, a 2011. je definitivno postalo jasno da niko obećanja ni ne želi da ispuni."\nOštetili Jugoremediju za 7,5 miliona evra\nBEOGRAD - Osumnjičeni su od marta 2006. godine do februara 2007. godine uvećavali fakture za nabavku sirovina za proizvodnju lekova "Jugoremedije" od preduzeća "Jaka 80" iz Radoviša.\nPrivođenja u aferi Jugoremedija\nBEOGRAD - U toku je akcija radne grupe Uprave kriminalističke policije u kojoj se privodi bivši generalni direktor "Jugoremedije" Jovica Stefanović Nini.\nBEOGRAD - "Smatramo da je potrebno razgraničiti dva problema. Jedan je privatizacija sprovedena 2002. godine, a poništena 2007., a potpuno drugi problem je neodgovorno i nestručno rukovođenje fabrikom od 2007. do danas".\nKacin: Srbija treba da prestane da davi sebe i susede\nBEOGRAD - "Došlo je vreme da se region oslobodi od loše prošlosti i da se radi na boljoj budućnosti svih država iz regiona", naglasio je Kacin.\nCvetković: Nisam kriv za Jugoremediju\nBEOGRAD - Cvetković je podsetio da je "Jugoremedija" privatizovana 2002, to jest godinu pre nego što je on došao na mesto direktora Agencije za privatizaciju.\nBEOGRAD - Kako je saopštilo udruženje, i dalje nije jasno zbog čega su 1. avgusta uhapšeni vršilac dužnosti generalnog direktora "Jugoremedije" Zdravko Deurić i još troje njegovih saradnika.\nHapšenja u Jugoremediji\nBEOGRAD - Direktor policije Milorad Veljović rekao da su za sada uhapšene četiri osobe među kojima je i v.d. generalnog direktora Zdravko Deurić iz Zrenjanina. Uhapšeni se sumnjiče da su fabriku lekova oštetili za 600.000 evra.\nNOVI SAD - Od 2002. do 2011. godine privatizovano je, prema podacima kojima se barata u javnosti, 2.017 društvenih preduzeća, od toga je 636 prodaja bilo neuspešno\nJugoremedija podnela tužbu protiv države\nZRENJANIN - "Jugoremedija je do privatizacije bila preduzeće čiji su radnici mogli da žive od plodova svoga rada."\nLuxol bankrotirao posle 128 godina\nZRENJANIN - To znači da predstoji rasprodaja fabričke imovine, čija će vrednost tek biti utvrđena, da bi se namirili dugovi poveriocima.


Nova demokratija objavljuje imena još 12 kandidata na evropskim izborima u maju\nNova demokratija objavljuje imena još 12 kandidata na evropskim izborima u maju.\nNajnovija grupa kandidata čija će imena biti objavljena uključuje iskusne političare, ljude sa znanjem o evropskim poslovima, kao i profesionalce sa jakim iskustvom u poslovanju, javnoj upravi i drugim sektorima.\nNa listi su gradonačelnik Samosa Michalis Angelopoulos, advokat Iannis Androulakis, funkcioner Evropske komisije Nikos Janis, bivši poslanik Manolis Mavromatis, bivši gradonačelnik Pireja i zamenik ministra Vasilis Michaloliakos, bivši član Evropskog parlamenta Niki Cavela i generalni direktor kompanije KSRTC Giorgos Xyradakis.\nStranka će u narednim danima objaviti konačnih 8 kandidata za svoju evropsku izbornu ulaznicu – koju predvodi bivši predsednik stranke Vangelis Meimarakis. Takođe je saopšteno da će se sadašnji poslanici Eliza Vosemberg, Teodoris Zagorakis, Manolis Kefalojanis i Đorđo Kircos kandidovati za reizbor. Poslanici Anna Michele Asimakopoulou i Katerina Markou će takođe biti kandidati za članove EP sa ND.\nIzvori sugerišu da je lider stranke Nova demokratij Kiriacos Mitsotakis odlučan da favorizuje manje poznate kandidate sa jakim biografijama, po zaslugama, nad poznatim pojedincima sa slabijim akreditivima. Međutim, unutar partije postoje neke nedoumice oko konkretnih izabranih imena. Mnogi od onih koji se nadaju da će biti izabrani prvi put su na listi, a to najavljuje i promene.\nKritičari kažu da neki poslanici u Evropskom parlamentu „nemaju veze sa strankom i nemaju jasan ideološki pogled“, dok drugi izgleda da su „izgubili poverenje partijske baze“.\nVelika većina političkih partija još nije zvanično objavila svoje evropske izborne liste. Samo je Nova demokratija do sada dala zvanične najave. Smatra se da stranke odugovlače sa objavljivanjem svojih listi zbog neizvesnosti oko načina na koji će se vršiti izbori (tj. ako bi se sistem liste koristio umesto individualne selekcije kandidata) ./ IBNA


kosarka.me - Ivanović: Protiv Zvezde će atmosfera biti užarena, moramo da to kanališemo na pravi način\nIvanović: Protiv Zvezde će atmosfera biti užarena, moramo da to kanališemo na pravi način\nNapisao: Miloš Pročitano 535 puta\tpetak, 05 oktobar 2018 17:23\nKada su se posljednji put sastali u ''Morači'', Budućnost je ostvarila istorijski uspjeh i preotela joj pehar namijenjen šampionu ABA lige.\nLjutita Crvena zvezda, žedna osvete, prije nepune dvije sedmice iskalila je bijes na ''plavima'', savladavši ih sa ubijedljivih 89:74 u finalu Superkupa ABA lige u Laktašima.\nPutevi dviju trenutno najjačih ekipa na prostoru bivše Jugoslavije ponovo se ukrštaju u nedjelju, ponovo u ''Morači'', koja je već godinama neosvojiva tvrđava za beogradske ''crveno-bijele''.\nRenovirani ''hram podgoričke košarke'' spreman je za spektakl, koji će biti najbolji mogući test za ''plave'' pred utakmicu koju svi sa ogromnim nestrpljenjem očekujemo - evroligaški debi protiv milanskog Armanija.\n“Jedan od najtežih protivnika dolazi u Moraču, tim koji je sastavljen da se bori za sam vrh. Dovedeni su veoma iskusni igrači, promenjen stručni štab, zadržani poželjni domaći igrači. U Superkupu su nas pobijedili, igrali dosta tečno i sa dobrom preciznošću u šutu. Mi smo naporno radili po povratku u Podgoricu, pojačali smo sastav kako bi uspješnije parirali njihovoj visokoj liniji. Biće promjena u formaciji u odnosu na naš prošli meč, to bi trebalo da oteža sprovođenje nekih od njihovih defanzivnih ideja koje su pokazali. Biće potrebno iskontrolisati agresivan skok u napadu i individualne akcije njihovih koš igrača. Znamo da će dvorana biti puna i da ćemo imati bezuslovnu podršku. Očekujemo da svi prvotimci budu spremni za utakmicu u nedjelju” - optimističan u najavi meča je trener Podgoričana, Aleksandar Džikić.\nU odnosu na meč u Laktašima, Budućnost će biti jača za bivšeg centra Zvezde, Alena Omića, ali i za Nikolu Ivanovića, koji je u SUperkupu igrao samo tri minuta:\n“Ova utakmica nema veze sa prošlogodišnjim finalem. Nova sezona gdje oba tima imaju jednake ambicije za titulu. Mi smo imali nekoliko dana za kvalitetan trening, jer u toku sezone nećemo imati vremena kao sad između mečeva sa Krkom i Crvenom Zvezdom pa koristimo ove dane za što bolju pripremu. Publika u Podgorici zna važnost utakmice i sigurno će atmosfera biti vrela, a mi igrači moramo to da kanališemo na pravi način” - kazao je Ivanović, junak prošlosezonskog finala.\nOba tima su uspješno probila led - Beograđani su na svom parketu pobijedili Cibonu, dok su šampioni ABA lige porazili Krku, pa će u nedjelju neko prvi put pognute glave napustiti parket.\nDerbi 2. kola između Budućnosti i Crvene zvezde u ''Morači'' počinje u nedjelju u 19 časova.\nViše iz ove kategorije: « Sprema se spektakl u Morači pred duel sa Zvezdom\tKrka rival po mjeri Mornara, borbena gotovost na visokom nivou »


Lideri NATO, EU i SAD pozvali na deeskalaciju oko Ukrajine\nTanjug 19. februara 2022. 05:50\nBRISEL – Lideri EU, NATO-a i SAD imali su telefonski razgovor u petak uveče, tokom kojeg su pozvali na hitnu deeskalacija oko Ukrajine „zbog alarmantnih izveštaja“, rekao je predsednik Evropskog saveta Šarl Mišel.\n„U razgovoru sa američkim i transatlantskim liderima razgovaralo se o najnovijim dešavanjima sa Rusijom i Ukrajinom. Pozvano je na hitnu deeskalaciju zbog alarmantnih izveštaja. EU je posvećena diplomatiji i ujedinjena u podršci Ukrajini“, napisao je Mišel na Tviteru, prenosi TAS S.\nTelefonski poziv sa američkim predsednikom DŽozefom Bajdenom i saveznicima je istovremeno potvrdio i generalni sekretar NATO-a Jens Stoltenberg, koji je naveo da su zapadni saveznici odlučni da nastave sa diplomatskim naporima, kao i da bi svaki napad na Ukrajinu za Moskvu imao visoku cenu.\n„Dobar razgovor o tekućoj bezbednosnoj krizi u i oko Ukrajine. Nastavljamo sa našim diplomatskim naporima i slažemo se da će svaka dalja agresija iz Rusije imati visoku cenu“, napisao je šef NATO-a na Tviteru.\nSituacija oko Ukrajine biće glavna tema sastanka ministara spoljnih poslova EU 21. februara u Briselu, a evropski ministri će o tome razgovarati sa ukrajinskim kolegom Dmitrijem Kulebom, navodi TAS S.


Obilježavamo Evropsku sedmicu mobilnosti: Pješačite ili vozite bicikl umjesto automobila – mladibl.com\n17/09/2021 17/09/2021 mladibl\t81 Views Evropska sedmica mobilnosti, obilježavanje, pješačite, vozite bicikl\nKrećimo se održivo! Ostanimo zdravi! Slogan je ovogodišnje Evropske sedmice mobilnosti u čije obilježavanje će se uključiti i Grad Banja Luka, zajedno sa još 2.800 gradova iz cijelog svijeta.\nTako će u našem gradu od 16. do 22. septembra biti organizovano više događaja i aktivnosti, kojim će se ukazati na značaj zdrave životne sredine, pješačenja, biciklizma i što manje automobilskog saobraćaja.\nGrad će, povodom Evropske sedmice mobilnosti, pokloniti sugrađanima 20 godišnjih kartica za „BL bajk“.\nI ove godine na saobraćajnom poligonu na Trgu Krajine, predstavnici Auto-moto saveza Republike Srpske vršiće cjelodnevnu obuku najmlađih učesnika u saobraćaju.\nU subotu, 18. septembra, panoramski mini bus voziće besplatno na omiljeno izletište Banjalučana.\nIz programa izdvajamo i projekciju filma o urbanoj mobilnosti u Parku „Mladen Stojanović“, te izložbu radova studenata Arhitektonsko-građevinsko-geodetskog fakulteta pod nazivom „15 kilometara biciklom“.\nUz službe Grada, u organizaciji ovih događaja u Banjoj Luci učestvuju i: Univerzitet u Banjoj Luci, Auto-moto savez Republike Srpske, Centar za životnu sredinu i Udruženje „Banjalučka kritična masa“, a sponzori su: Sport šop „Jošo“, „Kapriolo“, „Šimano“, „Soković sport“, „Movero“, Tržni centar „Delta planet“ i „Tropik“.\nPodsjećamo, upravo s ciljem promovisanja zdravog života i zaštite životne sredine kroz smanjenje upotrebe motornih vozila, postavljeni su parkinzi za bicikle na više lokacija u gradu, kao i za zaposlene u Gradskoj upravi. Nova gradska administracija pronašla je i modalitet da svoje zaposlene motiviše da biciklom dolaze na posao. Sugrađanima su na raspolaganju i javni bicikli odnosno „BL-bajk“, koji se nalazi na pet lokacija u gradu.\nU nacrtu su projekti za definisanje biciklističkih traka u okviru kolovoza u centralnoj gradskoj zoni.\nNamjera Grada je da se ide i u pravcu poboljšanja uslova javnog prevoza putnika, kako bi ga sugrađani što više koristili.\n← Savjeti za freelancere zbog kojih će vam se isplatiti rad!\nPredstavljeni rezultati BHRI programa za mlade: Gradu podrška za obnovu Doma omladine →


Sibir - Blic Online\n"SIBIRSKI VUKODLAK" Bivšem policajcu još 10 godina zatvora pored dve doživotne: Godinama je SEJAO STRAH među ženama\nMihaila Popkova, serijskog ubicu poznatog kao "Sibirski vukodlak", na još deset godina zatvora, nakon što su mu prethodno izrečene dve doživotne kazne zatvora zbog 81 ubistva, saopštila je danas pres služba ruskog istražnog odeljenja u Irkutskoj oblasti.\nŠta to Rusija krije u Sibiru? "Zamislite da ovo sada objavimo, bila bi to BOMBA PRED IZBORE"\nNekolicina istaknutih ruskih naučnika iz Ruske akademije nauka blokirala je objavu izveštaja o velikom zagađenju u Rusiji. Razlog: strah od besa glasača i samim tim lošeg rezultata Jedinstvene Rusije na predstojećim parlamentarnim izborima.\nPutin proveo vikend u Sibiru vozeći se u terenskom vozilu (FOTO, VIDEO)\nRuski predsednik Vladimir Putin proveo je vikend u Sibiru sa ministrom odbrane Sergejem Šojguom, tokom kojeg je upravljao terenskim vozilom kroz gustu šumu, pokazuju snimci Kremlja.\nNajmanje jedna osoba preminula je od povreda zadobijenih prilikom rušenja zgrade fabrike u ruskom gradu Norilsk u Krasnojarskom kraju, saopštila je ruska Državna istražna komisija.\nNaučnici konačno razotkrili MISTERIJU OGROMNIH RUPA u Sibiru: Spustili su dron u krater i dobili odgovore\nU sibirskom tlu prošle godine stvorio se krater snažnim izbacivanje metana, snega i leda stotinama metara ukrug. Pojava sedamnaeste rupe, od kojih je prva nastala 2013. godine, na poluostrvu Jamal i Gida na ruskom Arktiku zabrinula je naučnike koji smatraju da su one posledica klimatskih promena.\nZemljotres jutros po lokalnom u Mongoliji, ozbiljno se osetio i u Sibiru, u regionima Burjatija, Kakazija, Tuva, Krasnojarsk i Irkutsk, kao i u gradu Tomsku.\nPOŽAR U PRIVATNOM DOMU ZA STARE Sedam osoba poginulo, vlasnik uhapšen\nBaka koja je nezvanično poznata kao "najusamljenija žena na svetu" moći će da ostane u svom sibirskom domu smeštenom stotinama kilometara od civilizacije nakon što joj je u pomoć pritekao milijarder tajkun.\nON JE "PUTINOV ŽULJ" Kako su ruski agenti nakon neuspešnog trovanja ponovo pokušali da UBIJU RUSKOG OPOZICIONARA\nPošto nisu uspeli da ubiju Alekseja Navaljnog u prvom pokušaju, agenti ruskog bezbednosnog aparata još jednom su pokušali da ga otruju nervnim gasom novičok, i to neposredno pre nego što je otputovao u Berlin, prenosi nemački „Bild“, pozivajući se na britanski „Tajms“.\nMarija Ivanko je odlučila da će imati samo jedno dete mnogo pre nego što je rudnik u kome radi pao pod stečaj, a pandemija korona virusa izazvala je još veću nesigurnost. I Jevgenija Petrova, koja takođe radi u rudniku uglja u okolini Kemerova, u Sibiru, svesno se odlučila za samo jedno dete, a isto kaže i Jelena Ponkratova, lokalna novinarka, koje ima 25-godišnju ćerku.\nU Sibiru primećena NOVA MUTACIJA virusa korona\nMutacije virusa korona pojavljuju se u Sibiru, rekla je danas direktor Agencije za zaštitu zdravlja potrošača "Rospotrebnadzor" Ana Popova.


Pet pogodaka, tri penala, dva crvena kartona - buran derbi kola - Telesport.rs\nPet pogodaka, tri penala, dva crvena kartona – buran derbi kola\nJuventus pobedom nad šampionom osvojio bitna tri boda u borbi za Ligu šampiona.\nNa prvo uzbuđenje čekalo se do 23. minuta kada je nakon kornera i intervencije VAR sobe dosuđen penal za domaćina. Handanović brani udarac Ronalda ali Portugalac iz drugog pokušaja šalje loptu u mrežu.\nU 35. minutu ponovo je VAR soba sugerisala da se dodatno analizira start Danila nad Lautarom. Rezultat je novi penal, ovoga puta za goste, koji Lukaku pretvara u gol.\nNadoknada prvog poluvremena donela je novo vođstvo za Bjankonere, jednu odbijenu loptu Kvadrado je lansirao sa ivice šesnaesterca iza leđa Handanovića.\nOd 55. minuta Stara dama je ostala sa igračem manje na terenu, nakon što je drugi žuti karton zaradio Betankur.\nŠćešni je sačuvao mrežu u 82. minutu nakon pokušaja Vecina ali je bio nemoćan minut kasnije kada ga je savladao sopstveni kapiten. Nakon jednog centaršuta sa leve strane i duela Kjelinija i Lukakua, iskusni štoper je u padu loptu ubacio u gol svog tima. Prvobitno je dosuđen faul Interovog napadača da bi odluka bila promenjena na još jednu intervenciju VAR sobe.\nJoš jednom je pokazano na belu tačku nešto malo pred istek regularnih 90, i u 88. minutu Kvadrado donosi pobedu Juventusu.\nU nadoknadi vremena isključen je Brozović, nije bilo više prilika pa je ovom pobedom Pirlova ekipa uspela bar na jedno veče da uđe među četiri najbolje plasirane ekipe u iščekivanju gostovanja Napolija u Firenci.\nJoš jedna sjajna utakmica odigrana je u Đenovi gde je Atalanta uspela da nakon furioznog prvog poluvremena stekne a zatim i održi prednost te osvoji nova tri boda koja Gasperinijevu ekipu ostavljaju na drugom mestu i kolo pre kraja sezone obezbeđuju novi nastup u Ligi šampiona.\nU duelu timova iz donjeg dela tabele Specia je ubedljivo savladala Torino.\nĐenova – Atalanta 3:4 (Šomurodov 48, 84, Pandev 67pen – Zapata 9, Malinovski 26, Gosens 44, Pašalić 51)\nSpecia – Torino 4:1 (Saponara 19, Nzola 41pen, 74, Erlik 84 – Beloti 54pen)\nJuventus – Inter 3:2 (Ronaldo 24, Kvadrado 45+3, 88pen – Lukaku 25pen, Kjelini 83ag)


Category: Tenis - Pančevac\nAna Vilček u reprezentaciji Srbije\nDobar rad s mlađim kategorijama u Teniskom klubu Dinamo počeo je da donosi i odlične rezultate. Među ostalim klincima koji su odavno skrenuli pažnju na sebe, sada se sjajnim rezultatima ističe i Ana Vilček.\nNaša mlada sugrađanka je na Prvenstvu Srbije za teniserke do 12 godina, koje je održano u Subotici, uspela da stigne do finala, a isti rezultat postigla je i na međunarodnom turniru „Beograd open”.\nOno što je još važnije jeste činjenica da je Ana dobila poziv da nastupa i za reprezentaciju Srbije, a prvi meč u dresu s nacionalnim grbom treba da odigra već krajem meseca u Turskoj.\nAna Vilček je sjajnom igrom opravdala poverenje svog trenera Milana Polića, a ukoliko bude nastavila da radi ovim tempom, od nje se dobri rezultati tek mogu očekivati.\nPešić najbolji u Vojvodini\nTeniski klub Dinamo ima čime da se pohvali. Njegov član Aleksa Pešić proglašen je za najuspešnijeg igrača do 14 godina u Vojvodini u 2014. Tom priznanju prethodili su dugogodišnji naporni treninzi.\nAleksa je počeo da trenira sa šest i po godina, a u dosadašnjoj karijeri osvojio je preko 50 pehara.\nU 2013, pored priznanja za najboljeg igrača u Vojvodini, dobio je i nagradu za jednog od najboljih sportista grada Pančeva.\nZa Aleksin uspeh zaslužni su njegovi treneri Mladen Vuković, Miki Ćosić i Miša Lazarov.\nPešić je odličan učenik osmog razreda OŠ „Isidora Sekulićˮ, a veliku zahvalnost na razumevanju zbog izostanaka s nastave duguje svim nastavnicima, a posebno razrednom starešini Zorici Stankić.\nDruženje tenisera iz Pančeva i Temišvara\nKao nastavak dobre saradnje između klubova iz Pančeva i Temišvara, Teniski klub Dinamo je 18. i 19. oktobra ugostio svoje sportske prijatelje iz TK-a Tivoli iz Temišvara.\nPančevci su četvrti put organizovali ovakvo druženje i još jednom omogućili veteranima i rekreativcima iz Rumunije da uživaju u našem gradu. Prvog dana je odigrano čak šesnaest singl mečeva, a posle žestokih borbi u dva dobijena seta gosti su vodili sa 9:7 u ukupnom rezultatu.\nPančevkama srebrna medalja\nNa terenima TK-a Crvena zvezda u Beogradu prošle nedelje je održano ekipno Prvenstvo Srbije za teniserke i tenisere do četrnaest godina. Nadmetanje se odvijalo tako što su se timovi međusobno suprotstavljali u četiri singla i dva dubla, a u slučaju nerešenog ishoda odlučivao je bolji set-količnik.\nTK Dinamo je imao svoje predstavnike u obe kategorije. Veliki uspeh su ostvarile devojčice, koje su osvojile srebrnu medalju. Pod vođstvom trenera Mladena Vukovića, igrale su: Emilija Kojčić, Milana Vulin, Nevena Kićović, Ana Vilček, Natalija Đukić i Jovana Čavić.\nPočeo tradicionalan ITF turnir – Finale planirano za subotu\nZdravković i Reža\nTradicionalan, 17. ITF turnir za teniserke i tenisere do 18 godina, koji i ovog puta organizuje TK „Dinamo”, svečano je otvoren u ponedeljak, 1. septembra, na Sportskom centru „Mladost”.\nTokom vikenda su okončane kvalifikacije, a glavni turnir, na kojem će učestvovati po 32 učesnika u obe konkurencije, startovao je u utorak, 2. septembra. Oči srpskih ljubitelja „belog sporta” biće uperene u našu reprezentativku Nikolinu Jović iz Banjaluke, kao i u dečake Stefana Milićevića i Filipa Grbića. Čast „Dinama” braniće Japanka Sacuki Takamura, koja nekoliko godina trenira u našem gradu.\n– Na ovogodišnjem turniru učestvuju mladi teniseri iz petnaestak zemalja. Naši gosti su sportisti iz Australije, Japana, Norveške, Finske, Švedske… U kvalifikacijama se nadmetalo pedesetak tenisera. Najvažnije je to što smo i ove godine uspeli da održimo visok rejting ovog takmičenja, koje je nekad osvajao i Novak Đoković – istakao je Slobodan Reža, predsednik TK-a „Dinamo”.\nU muškoj konkurenciji prvi nosilac turnira je Švajcarac Johan Nikles, a u ženskoj Australijanka Seone Mendez. Finale dublova je planirano za petak, a završni mečevi u singlu za subotu od 11 sati, ukoliko ne bude odlaganja mečeva zbog kiše.


6. jula 2021. - 13:25\nRatari su često zanemarivali mogućnosti osiguranja u poljoprivredi, ali su poslednjih decenija usled klimatskih promena shvatili da prolećni mrazevi i oluje praćene gradom mogu uništiti njihov trud i potencijalnu godišnju zaradu.\nJedan od načina da se zaštite od štete jeste polisa koju sve više poljoprivrednika prepoznaje kao način da se obezbede od gubitaka.\n„Kod nas je osigurano tek nešto više od 10 odsto biljne proizvodnje i oko pet procenata stočnog fonda. Za zaštitu u vidu polise osiguranja odlučuje se tri do četiri odsto individualnih proizvođača, u čijem posedu je oko 80 procenata obradivih površina. Za osiguranje se češće odlučuju pravna lica, čijih je 50 odsto obradivih površina osigurano, ali je u njihovom vlasništvu samo oko 15 procenata ukupno obradivih površina“, kaže Zoran Ćirić iz Udruženja osiguravača Srbije.\nPrethodni tekstVremeplov, 6. jul\nSledeći tekstTurističke šetnje Zemunom


U rešnju suda pak navedeno je da je novinarka zatražila od „Jugoistoka“ odgovor koji je dobila na zahtev pristupa informacijama od javnog značaja na kojim se informacijama i baziraju objavljeni tekstovi.\n- U tekstovima nema iznetih bilo kakvih drugih podataka kojima bi se povredilo pravo na privatnost, na ugled ili na koje drugo pravo na koje se izneta informacija odnosi. Kako je u konkretnom slučaju privatni tužilac narodni poslanik, dakle nosilac političke funkcije i obzirom na istu pod posebnom pažnjom javnosti, to po nalaženju suda, treba da ima veću toleranciju prema kritci iznetoj u medijima.\nImajući u vidu sve navedeno, po oceni suda, objavljeni tekstovi nisu dati s namerom vređanja i omalovažavanja privatnog tužioca i u radnjama okrivljene se ne stiču bitna obeležja dela uvreda, navedeno je u sudskom rešenju. Na ovo rešenja Vasiljević ima pravo žalbe u roku od tri dana.\nDa podsetimo, ovo nije prvi slučaj pristiska od strane pojedinih članova SNS u Nišu, i pokušaja sprečavanja novinara da radi svoj posao.\nNovinarka „Blica“ Ivana Anđelković, mesecima je javno trpela uvrede od pojedinih članova Srpske napredne stranke, nakon objavljivanja tekstova o aferi „Vodovod“.\nVesić o sastanku vlasti i opozicije: Naprednjaci su stranka dijaloga


Tužilaštvo u Mitrovici demantovalo da su Srbi napustili posao - Politika - Dnevni list Danas\nPočetna » Politika » Tužilaštvo u Mitrovici demantovalo da su Srbi napustili posao\n1Piše: Radio Slobodna Evropa 29. novembra 2018. 13.33\nKosovska Mitrovica Foto: EPA/Đorđe Savic\n„Takođe vas obaveštavamo da su danas svi tužioci i osoblje iz redova Srba počeli posao kao i svakog drugog dana i da su tužioci otišli u sudove na ročišta. Stoga zahtevamo od svih medija razumevanje da ne objavljuju neistinite vesti i bez prethodne potvrde od strane tužilačkog sistema“, navodi se u saopštenju, prenosi Radio Slobodna Evropa.\nDodaje se i da je „tužilački sistem spreman da pruža prave informacije javnosti“.\nU kosovskim i stranim medijima je objavljeno da su Sud u Mitrovici, sa sudskim jedinicama u Zubinom Potoku i Leposaviću, i sve sudije i radnici tih sudova prestali sa radom u utorak u 9.00 sati.\nDa podsetimo, u premijer Kosova Ramuš Haradinaj u autorskom tekstu za Vašington post naveo je da je predsednik Srbije Aleksandar Vučić, uz podršku Rusije, ponudio da Srbija prizna Kosovo, ukoliko joj ustupe deo njihove teritorije i dodao da je za Kosovo to isuviše velika cena.\nNa pitanje novinara da to prokomentariše, Vučić je odgovorio kako ima pametnija posla nego da demantuje Ramuša Haradinaja.\nKsenija Božović, potpredsednica Građanske inicijative SDP, za Danas je govorila o potezima Beograda i uticaju na Srbe na Kosovu tokom krize, navodeći da je trebalo dati ostavke na svim nivoima, a ne samo da to učine predsednici opština…\nAleksandar Vučić, kim, Kosovo, ostavke, Tužilaštvo, tužioci\n29. novembra 2018. u 13.43\nNenapustaju oni ni posao ni Kosovo.


Kosovo: Otvoren drugi segment autoputa Priština - Skoplje - Vijesti sa Balkana i Svijeta\nPRIŠTINA (AA) – Presecanjem crvene vrpce džudistkinja i olimpijska šampionka Majlinda Keljmendi otvorila je danas novih 14,5 kilometara autoputa "Arben Xhaferi", koji će povezivati Prištinu i Skoplje, prenosi Anadolu Agency (AA).\nSvečanoj ceremoniji otvaranja drugog segmenta autoputa, koju je tim povodom u selu Bibaj, kraj Uroševca, upriličilo Ministarstvo infratsrukture, pored predsednika Kosova Hashima Thacija i premijera Ramusha Haradinaja, prisustvovali su i vicepremijer Dalibor Jevtić, ministar infratsrukture Pal Lekaj i brojni drugi kosovski i međunarodni zvaničnici.\nObraćajući se prisutnima Thaci je izjavio da je ovaj autoput rezultat zajedničkog rada i visokih državnih odgovornosti, kao i euro-atlantske vizije Kosova.\nKako je saopšteno iz njegovog kabineta, kazao je i da je ovo projekat za novo i moderno Kosovo.\n"To je projekt modernog, evropskog Kosova. To je projekt snova koje smo imali, a koji postaju realnost, s toga srećno svima, sa srećom Kosovo", rekao je Thaci.\nHaradinaj je rekao da je urađeno puno posla i da je uloženo mnogo angažovanja i stručnosti kako bi se ispoštovali evropski standardi, gde Kosovo i stremi. Haradinaj je izrazio uverenje da će naredne godine autoput biti završen i da će zahvaljujući tom putu Skoplje biti Prištini bliže nego ikad, navodi se u saopštenju Vlade Kosova.\nAutoput Priština – Elezov Han dugačak je oko 60 kilometara, a vrednost radova iznosi oko 600 miliona eura. Radove izvodi američko-turska kompanija Bechtel & Enka, koja je izgradila i prvi kosovski autoput "Ibrahim Rugova", koji povezuje Kosovo s Albanijom.\nPOVEZANE STAVKEautoput Priština-Skopljedrugi segmentotvaranje


kurseviprogramiranja.rs IT ekspert budi - Mali oglasi\nPočetna » Usluge » Podučavanje / privatni časovi » kurseviprogramiranja.rs IT ekspert budi\nTelefon: +381 62 1513644\nObjavljeno: 13/05/2021 23:15\nIstiče: 14 days, 13 sati\nkurseviprogramiranja.rs je online platforma za sticanje znanja iz oblasti informacionih tehnologija i programa koji se odnose na razne primene računara. Platforma je namenjena kako deci, tako i odraslima. Pre nego što donesete odluku o kupovini kursa, pored opisa kursa, besplatno možete pogledati nekoliko prvih lekcija i proveriti da li je upravo izabrani kurs pravi izbor za Vas.\nKurs koji ste kupili će vam biti dostupan šest meseci od datuma kupovine. Tokom čitavog procesa pohađanja kursa, imaćete podršku mentora, kome ćete uvek moći da se obratite za pomoć ili savet. U tom periodu, kursu ćete moći da pristupite kada god želite i da nastavite sa učenjem gde ste stali.\nNeki od kurseva koje možete pronaći na našoj platformi su:\n–\tWeb dizajn\n–\tAdobe Photoshop\nGlavna prednost platforme za online učenje jeste što svoje vreme možete da iskoristite kako želite, kao i da učite tempom koji Vama odgovara! Platforma će u svakom trenutku zapamtiti gde ste stali sa učenjem i dovoljno je samo da se ulogujete kako biste nastavili. Takođe, učenje na ovaj način je daleko jeftinije od drugih, tradicionalnijih, metoda učenja.📚\nIskoristite velike popuste koji će biti do kraja maja i kupite kurs koji Vam je potreban! Da bi kupovina bila što jednostavnija, omogućili smo i plaćanje platnim karticama na samom sajtu.\n🖥Više o svemu možete pogledati na www.kurseviprogramiranja.rs\n📱Zapratite nas i na društvenim mrežama:\nInstagram – https://www.instagram.com/kurseviprogramiranja.rs/\nFacebook – https://www.facebook.com/centarprocoding/\nListing ID: 522609d96e81f083\nČlan od: 13/05/2021\nOstali oglasi od Kurseviprogramiranja\nPoslednji oglasi od Kurseviprogramiranja »


Kako je 500 najboljih kompanija u Centralnoj i Istočnoj Evropi poslovalo tokom pandemije - 100 Najvećih u Srbiji\n500 najboljih učesnika na tržištu Centralne i Istočne Evrope: promet 500 najboljih kompanija je tokom 2020. opao za 3,3 odsto i iznosio 667 milijardi evra.\nTri najveća privredna sektora u ukupnim prihodima učestvuju sa skoro 54 odsto.\nZemlje Centralne i Istočne Evrope su se uspešno prilagodile novom poslovnom okruženju prouzrokovanom pandemijom.\nPrivredni sektori koji su prilikom prethodnog rangiranja zauzimali vodeće pozicije i u 2020. godini zauzimaju prva tri mesta: sektor proizvodnje minerala, hemijskih proizvoda, nafte, plastike i farmaceutskih proizvoda se nalazi na prvom mestu, ispred automobilskog i transportnog sektora i sektora nespecijalizovane trgovine.\nTrinaesta po redu studija poslovanja 500 najboljih kompanija Centralne i Istočne Evrope daje uvid u budućnost privrednih kretanja, kao i kratki prikaz privrednih aktivnosti u datom regionu tokom prethodne godine. Osim toga, u istraživanju je opisan i trenutni položaj 500 najvećih kompanija Centralne i Istočne Evrope i to na osnovu ostvarenog prometa.\nOvo izdanje studije daje prikaz novih poslovnih izazova nastalih kao posledica pandemije virusa kovid 19 i ocenjuje uspešnost prilagođvanja kompanija novonastaloj situaciji. Jarosław Jaworski, izvršni direktor kompanije Coface za Centralnu i Istočnu Evropu, navodi da su se “zemlje Centralne i Istočne Evrope uspešno prilagodile novom poslovnom okruženju prouzrokovanom pandemijom ali poslovni izgledi u čitavoj Evropi i svetu umanjuju optimizam koji ova pozitivna slika uliva. 500 najvećih kompanija Centralne i Istočne Evrope su se u 2020. godini suočile sa padom ukupnih prihoda i još drastičnijim padom profita.” Poslovni obrt 500 najboljih kompanija je opao za 3,3 odsto i iznosio je 667 milijardi evra. Prosečna vrednost obrta je pala na 1, 333 miliona evra u odnosu na 1, 378 miliona evra koliko je ta vrednost iznosila prethodne godine, što sa jedne strane pokazuje uticaj pandemije na navedeno područje, a sa druge na njegovu privrednu snagu i potencijal privrednog rasta.\nPoljska je još jednom zauzela prvo mesto i to na obe rang-liste – na rang-listi kompanija (32,2 odsto svih kompanija) kao i na rang-listi zemalja. Uprkos činjenici da je pandemija negativno uticala na poslovanje kompanija iz Poljske (tačnije, na poslovanje njih 161, 2 manje nego prethodne godine), one i dalje predstavljaju najveće kompanije na pomenutom području, sa prosečnim obrtom u vrijednosti od 1,6 milijardi evra. Tome treba dodati i činjenicu da je prosečna vrednost ukupnih prihoda u 2020. godini pala za 0,1 odsto i iznosila 258,2 milijardi evra, dok je prosečni iznos neto prihoda opao za 20,6 odsto. Poljska je u ekonomskom smislu ujedno i najraznovrsnija zemlja Centralne i Istočne Evrope.\nNjen najveći privredni sektor je proizvodnja minerala, hemijskih proizvoda, nafte, proizvoda od plastike i farmaceutskih proizvoda (oba u ukupnom obrtu učestvuju sa po 21,6 odsto), i koja u ukupnom broju najboljih kompanija učestvuje sa 16,8 odsto.\nDrugo mesto zauzima Češka Republika, koja u ukupnom broju najboljih kompanija u regionu učestvuje sa 15,4 odsto, odnosno 77 privrednih subjekata sa ukupnim obrtom od 102 milijardi evra.\nNajveći privredni sektor u ovoj zemlji je automobilski i transportni sektor, čiji ukupni obrt iznosi 35,5 milijardi evra (što čini 34,8 odsto od ukupnog obrta) i koji je u ukupnom broju najboljih kompanija zastupljen sa 24,7 odsto.\nTreće mesto pripada Mađarskoj (čije kompanije su zastupljene sa 13,6 odsto), koja na rang-listi najboljih kompanija u celokupnom regionu ima njih 68 (što je, istini za volju, za 5 manje nego prethodne godine). Iako je obrt mađarskih kompanija opao za minimalnih 1,1 odsto, procentualni pad neto profita u toj zemlji je dosegao 49,6 odsto. Najveći privredni sektor te zemlje je automobilski i transportni i taj sektor dominira tržištem kako u pogledu obrta (22,7 odsto), tako i u procentu kompanija koje su zauzele mesto među 500 najboljih (23,5 odsto).\nKompanije iz zemalja koje su zauzele prva tri mesta čine 61,2 odsto od ukupnog broja najbolje rangiranih kompanija iz regiona.\nTri najveća privredna sektora u ukupnim prihodima učestvuju sa skoro 54 odsto\nTri najveća privredna sektora, dobro poznata po rezultatima i na prethodnoj rang-listi, još uvek se nalaze ispred ostalih sektora učestvujući u ukupnom iznosu prihoda sa gotovo 54 odsto. Ove godine se na prvom mestu nalazi sektor proizvodnje minerala, hemijskih proizvoda, nafte, plastike i farmaceutskih proizvoda, koji je po tradiciji najzastupljeniji privredni sektor na rang-listi 500 najboljih kompanija Centralne i Istočne Evrope.\nUprkos izvesnom padu obrta, ovaj sektor je postao najveći, sa 133,9 milijardi evra ukupnih prihoda i 89 kompanija na rang-listi 500 najboljih (17,8 odsto). Ovaj sektor je istovremeno zabeležio i najveći pad broja kompanija tokom jedne kalendarske godine (8). Pad vrednosti ukupnih prihoda kompanija koje se bave proizvodnjom minerala, hemijskih proizvoda, nafte, plastike i farmaceutskih proizvoda (-16,6 odsto) je bio znatno blaži od pada neto profita (-60,6 odsto).\nNa drugom mestu privrednih sektora se nalazi automobilski i transportni sektor, koji u ukupnom broju najbolje rangiranih kompanija učestvuje sa 84 (odnosno 16,8 odsto, što je za 5 manje nego prethodne godine). Ukupni prihodi kompanija iz automobilskog i transportnog sektora su u padu (za 9,7 odsto), dok je pad vrednosti neto profita još značajniji (-61,3 odsto). Usled mera ograničenja kretanja povezanih sa pandemijom virusa kovid 19, a naročito usled nestašica na tržištu poluprovodnika, obim proizvodnje novih vozila je na svetskom nivou opao za 13,8 odsto dok je taj pad u Evropi iznosio 20, 2 odsto. Ipak, automobilski sektor se na prostoru Centralne i Istočne Evrope i dalje dobro drži delimično i zbog toga što je i u trenutku izbijanja pandemije bio u dobrom položaju, zahvaljujući različitim vrstama investicijama iz prethodnih godina.\nNa trećem mestu se našao sektor nespecijalizovane trgovine, koji je na listi najbolje rangiranih kompanija zastupljen sa 70 (što je za 3 manje nego prethodne godine). Poljska, koja predstavlja najveće potrošačko tržište na prostoru Centralne i Istočne Evrope, ima najveći broj kompanija na listi najbolje rangiranih (35,7 odsto), kao i najveće privredne igrače: maloprodajna kompanija Jeronimo Martins Polska i Eurocash.\nPo rečima Jaroslava Javorskog, izvršnog direktora kompanije Coface za prostor Centralne i Istočne Evrope, “privredni rast zemalja sa prostora Centralne i Istočne Evrope se pripisuje rastu privatne potrošnje, koja je tokom druge polovine 2020. godine počela da se oporavlja zahvaljujući dobroj situaciji na tržištu rada. Ubrzo je došlo do ponovnog rasta plata zaposlenih kao i manjka radne snage, što se odrazilo i na visinu marži. Uprkos navedenom, obrt najvećih kompanija u ovom privrednom sektoru je porastao na vrednost od 102 milijarde evra (+9, 6 odsto najveći rast u svim privrednim sektorima), a kompanije su istovremeno zabeležile i rast neto profita, iako je on bio relativno skroman (+2,7 odsto).”\nTri najbolje rangirane kompanije na listi 500 najboljih kompanija Centralne i Istočne Evrope su dobro poznate još iz prethodnih izdanja rang-liste. PKN Orlen i dalje neprikosnoveno drži prvu poziciju, iako je njen obrt opao za 23 odsto, dok je u godini pre toga zabeležila rast obrta od 1 odsto. Češka kompanija Skoda Auto je zauzela drugu poziciju, dok se zahvaljujući rastu svog obrta, kompanija Jeronimo Martins popela na treće mesto. Većina kompanija sa prvih 10 mesta na rang-listi je zabeležila manji obrt tokom krizne 2020. godine u poređenju sa prethodnom godinom. Samo su dva privredna subjekta (kompanija Jeronimo Martins i PGE) uspela da vrednost svojih ukupnih prihoda povećaju za 10 odsto, odnosno 22 odsto.


Tag / Džamala / Vesti online\nTeško na vrh Evrope\nOve godine u maju navršava se punih deset godina od pobede Marije Šerifović na Evrosongu u Finskoj. Jedina srpska pobednica na najvećem evropskom muzičkom takmičenju smatra da su naše šanse...\nUkrajini bi mogli da oduzmu pravo na organizaciju "Evrovizije"\nUkrajina bi mogla da ostane bez prava da u narednoj godini organizuje takmičenje za najbolju pesmu "Evrovizije" zbog kašnjenja sa organizacijom festivala, saopštio je portal "TSN" pozivajući se...\nNa stranicama francuskog satiričnog časopisa "Šarli ebdo" pojavila se karikatura nakon završetka ovogodišnje "Pesme Evrovizije".\nPrevara na Evroviziji: Džamala pevala stari hit\nPobednica ovogodišnje Evrovizije Džamala izvela je na tom takmičenju svoj stari hit, a dokaz za to osvanuo je na društvenim mrežama, javljaju ruski portali.\nMoskva o Evroviziji: Rano je da se izvlači sablja\nOdnosi između Kijeva i Moskve ponovo su dospeli u centar pažnje svetskih medija zbog pobede Ukrajine na ovogodišnjem Evrosongu. Iako je su gotovo svi složni da je ovo najpolitizovanije...\nT. Komarica - Vestionline 3 komentara\nDa li bi Evropa bila spremna da čuje pesmu "1999."?\nSvaka čast mnogima koji su još davnih godina odustali od gledanja ovog zabavnog festivala zvanog Evrovizija i glasanja "komšija komšiji", jer oni manje pametni koji su u subotu ipak pratili...\n"Evropa je na Evroviziji čula istoriju i bol Ukrajine"\nUkrajinska pevačica Džamala, koja je pobedila na takmičenju Pesme Evrovizije u Stokholmu s pesmom o deportaciji Tatara sa Krima pred kraj Drugog svetskog rata, izjavila je danas po dolasku u Kijev...


UNICEF Архиве - Biznis i Finansije\nHome\tTags\tPosts tagged with "UNICEF"\nUNICEF-ov Inovacioni fond će u narednom periodu investirati do 100.000 dolara u svaki startap koji prođe na njegovom konkursu. A da bi se kompanije kvalifikovale za ovaj vid finansiranja potrebno je da imaju potencijal da doprinesu čovečanstvu , kao i da koriste mašinsko učenje, nauku o podacima ili veštačku inteligenciju.\nPotrebno je da kompanija bude registrovana u jednoj od zemalja uključenih u UNICEF-ove program, i da poseduje funkcionalni prototip sa otvorenim kodom, ili da je voljna da omogući pristup kodu.\nOvaj program finansiranja fokusiran je na tri oblasti delovanja. Prva oblast je kreiranje platformi za personalizovane usluge, ili alata za automatizaciju procesa i odlučivanja. U drugoj oblasti su alati kojima se optimizuje učinak sistema kako bi se obezbedila bolja dostupnost i realizacija usluga, kao i crpljenje novih uvida iz dostupnih podataka pomoću nauke o podacima, mašinskog učenja ili veštačke inteligencije. Prikupljanje i obrada podataka spadaju u treću oblast.\nUNICEF-ov Inovacioni fond uspostavljen je specijalno da bi se finansirale tehnologije u povoju sa otvorenim kodom, koje mogu pomoći deci. Osnovna motivacija Inovacionog fonda jeste da pronađe startape koje se bave najmodernijim tehnologijama – tako da UNICEF može da učestvuje na njihovom tržištu, obavesti se o ovim tehnologijama i pomogne da one doprinesu boljem životu za decu. Ovo nije prvi takav konkurs, UNICEF već godinam na ovaj način pomaže razvoj tehnologija koje mogu doprineti unapređenju kvaliteta života dece.\nPrijave, uslovi, i dodatne informacije se nalaze na sajtu fonda i traju do 2. avgusta 2021.\n12. jula 2021. 0 komentar\nUNICEF: Deca iz najsiromašnijih i najisključenijih porodica zaostaju za ostalom decom u zdravlju i učenju\nPodaci koje su danas objavili Republički zavod za statistiku, UNICEF, Populacioni fond Ujedinjenih nacija (UNFPA) i Delegacija Evropske unije u Republici Srbiji prikupljeni su u Istraživanju višestrukih pokazatelja položaja žena i dece 2019. (MICS 6), koje predstavlja najsveobuhvatniji izvor podataka o položaju žena i dece u Srbiji.\n„Srbija je prešla veliki put u prevazilaženju nejednakosti. Većina dece ostvaruje svoja prava. Pitanje kako dopreti do najugroženije i najisključenije dece često predstavlja najveći izazov, ali i najvažniji korak na tom putu. Zato je istraživanje MICS toliko korisno – pomaže svima da prate napredak i prepoznaju trendove – kako pozitivne, tako i negativne, u petogodišnjim intervalima. Vlada, privreda i civilno društvo sada imaju jasnu sliku o tome gde je potrebno usmeriti delovanje da bi se raniji uspesi iskoristili kao osnova za dalji napredak i povećala ulaganja s ciljem smanjenja nejednakosti,“ istakla je Deyana Kostadinova, direktorka UNICEF-a u Srbiji.\n„Ovo istraživanje nam daje koristan uvid u to kako živi romska zajednica u poređenju sa ostatkom Srbije, te obezbeđuje pristup zasnovan na dokazima u sprovođenju boljih politika. Posebno će pomoći kreatorima politika u Srbiji jer pruža solidne i kvalitativne podatke za definisanje prioriteta i donošenje odluka. Korišćeni indikatori i dobijen rezultati iz ovog istraživanja slični su onima koje koristi EU za praćenje napretka i usmeravanje naše podrške procesu pristupanja Srbije. Tačni podaci, prikupljeni i analizirani u skladu sa metodologijama prihvaćenim u EU i širom sveta, omogući će poređenje ključnih oblasti, uključujući zaštitu žena i dece, obrazovanje, zapošljavanje, stanovanje i rodnu ravnopravnost, tako da neophodna podrška bude usmerena na najefikasniji način. Evropska unija je partner Vlade Srbije u tom procesu. Sa bespovratnom pomoći koja trenutno iznosi 30 miliona evra za realizaciju projekata za inkluziju Roma, EU je glavni donator Srbije i u oblasti razvoja Roma,” izjavio je ambasador Sem Fabrici, šef Delegacije Evropske unije u Republici Srbiji.\n„Vidimo dobre indikatore i podatke u mnogim oblastima, kao što je stručna pomoć na porođaju, koja je važna svim ženama u Srbiji. Ipak, ukoliko uporedimo sa 2014, možemo primetiti da se situacija nije značajno promenila u domenu seksualnog i reproduktivnog zdravlja. Upotreba moderne kontracepcije i dalje je niska, i uporno su prisutne nejednakosti kada su u pitanju ruralne žene i žene u romskim naseljima. Moramo učiniti više kako bismo otklonili barijere, stigmu i tabue koji postoje oko zdravlja žena,“ kazao je Džon Kenedi Mosoti, direktor UNFPA za Srbiju.\n„Republički zavod za statistiku je u periodu od septembra do decembra 2019. godine realizovao istraživanje MICS6, kao najsveobuhvatniji izvor podataka o položaju žena i dece u Srbiji i to kao dva istraživanja – jedno je obuhvatilo uzorak od 8.100 domaćinstava koja su izabrana u nacionalno-reprezentativnom uzorku, a drugo na uzorku od 1.934 domaćinstava u romskim naseljima,“ izjavio je Miladin Kovačević, direktor Republičkog zavoda za statistiku.\n28. oktobra 2020. 0 komentar


Podrška osobama sa poremećajem iz spektra autizma - Radio Tivat\n02 апр Podrška osobama sa poremećajem iz spektra autizma\nPosted at 23:56h in Društvo\tby\tMarijana\nSvjetski dan osoba sa autizmom, ili sa poremećajem iz spektra autizma, obilježava se 2. aprila, a u toku je Nedjelja svjesnosti o autizmu (od 30. marta do 5. aprila). U Tivtu smo poslednjih godina u ovo vrijeme navikli na aktivnosti koje je sprovodio “Evropski dom Tivat” u znak podrške ovoj populaciji, naročito djeci i omladini sa ovim poremećajem. Bile su to tribine i šetnje obojene plavom bojom, koja označava autizam, odnosno uz plave trake i balone.\n“Ove godine naučili smo da moramo ostati kod kuće zbog sebe i zbog drugih uslijed svjetske zdravstvene krize, sa kojom se nikada ranije nismo sreli”, poručuju iz ove organizacije\nS obzirom na aktuelnu situaciju, svojim mladim prijateljima sa poremećajem iz spektra autizma i njihovim porodicama uputili su riječi podrške, ohrabrenja i razumijevanja u ovim teškim vremenima, sa željom da ih što bezbolnije prebrode.\nAutizam je, kako Wikipedia kaže, vrlo složeni poremećaj u razvoju mozga, koji karakteriše slaba ili nikakva socijalna interakcija i komunikacija, te ograničeni i ponavljajući obrasci ponašanja.\nGeneralni sekretar Un-a, Antonio Gutereš povodom Svjetskog dana osoba sa autizmom poručio je: “Osobe sa autizmom imaju pravo na samoopredeljenje, nezavisnost i autonomiju, kao i pravo na obrazovanje i zaposlenje na ravnopravnoj osnovi sa drugima. Ali raspad vitalnih sistema podrške i mreža kao rezultat COVID-19 pogoršava prepreke s kojima se osobe sa autizmom susreću u ostvarivanju ovih prava. Moramo osigurati da dugotrajni poremećaji izazvani vanrednim situacijama ne rezultiraju ukidanjem prava koja su osobe sa autizmom i njihove predstavničke organizacije toliko naporno napredovale.\nPrava osoba sa autizmom moraju se uzeti u obzir u formulisanju svih odgovora na virus COVID-19.”


Kako Mercedes „špijunira“ konkurenciju › Made-in-Germany.rs\nAutomobilske kompanije imaju svoje istraživačko-razvojne centre koji se bave razvojem novih tehnologija i modela vozila, ali se i pored toga desi da se za poneku ideju “virne i u dvorište” konkurencije. Kako to praktično izgleda pokazaćemo vam na primeru “Mercedesa”.\nNemačka pošta (Deutsche Post) je pre nekoliko godina kupila startap kompaniju za proizvodnju električnih dostavnih vozila “StreetScooter”, čime je postala proizvođač sopstvenih teretnih električnih van vozila. Pošta je na ovaj način istisnula “Volkswagen” i njegov model “Caddy”, koji je do tada godinama koristila.\nPlanirano je da se kompletna poštanska flota od 30.000 automobila zameni električnim, pa je u 2016. isporučeno prvih 2.000 StreetScootera. Električni van je tako, zahvaljujući Pošti, postao naprodavaniji električni automobil u Nemačkoj, zbog čega je privukao pažnju i konkurentskih kompanija iz auto-industrije.\nZa firme koje su bile zainteresovane za nabavku ovog vozila Deutsche Post je organizovala prezentaciju, a među klijentima prijavljenim za test vožnju, kako piše Insideevs.com, bili su infiltrirani i predstavnici Mercedesa, koji su se na prezentaciji pojavili pod imenom izmišljene firme. Njihov plan je bio da bez znanja Pošte odvezu StreetScooter u svoj istraživački centar u Štutgartu i tamo ga detaljno ispitaju, a zatim vrate.\nVajni mercedesovi stručnjaci su, međutim, prevideli da električni vanovi imaju GPS sistem navođenja, tako da su ljudi iz Pošte vrlo brzo shvatili gde se njihov potencijalni „klijent“ zaputio sa test vozilom, pa su jednostavno otišli tamo i zatražili da im se vrati automobil.\nOvo nije jedini slučaj da je Mercedes uhvaćen u nameri da „prepisuje“ tehnologiju. Po pisanju “Špigla”, nemački proizvođač je prošle godine preko rent-a-kar agencije “Sixt” iznajmio električni krosover “Tesla”, “Model X”, koji je rastavio, pa sklopio. Vozilo je, uz to, testirano i u ekstremnim uslovima, izlagano toploti i voženo po test stazi sa neravninama za ispitivanje ogibljenja automobila.\nNakon svega toga predstavnik Mercedesa je, ne komentarišući ovaj konkretan slučaj, u odgovoru Špiglu bez blama rekao da je sasvim “uobičajeno da auto-kompanije iznajmljuju modele konkurentskih proizvođača radi uporednih testova”.


Poslovne zone FBiH - Općina Banovići nudi pogodnosti za ulaganje u Poslovnu zonu – Sadnice (1)\nPoreski i carinski sistem\nUkratko o BiH\nPodaci o FBiH\nPRETRAŽI POSLOVNE ZONE\nOpćina Banovići nudi pogodnosti za ulaganje u Poslovnu zonu – Sadnice\nPoslovna zona Sadnice\nZa investitore u Poslovnoj zoni-Sadnice lokalna zajednica je osmislila ste mjera u vidu podsticaja, koje podrazumijevaju povrat dijela uloženih novčanih sredstava. Tako će naprimjer, investitor koji se odluči investirati u poslovnoj zoni ostvariti povrat uloženih sredstava u iznosu od 30 do 100%. Pravo na podsticaj u vidu povrata uloženih sredstava obezbjeđen je:\n- za gradnju objekta od 500 do 700 m2 neto građevinske površine u iznosu od 30% naknade koja se obračunava za rentu i naknade za uređenje gradskog građevinskog zemljišta,\n- za gradnju objekta od 700 do 900 m2 neto građevinske površine u iznosu od 50% naknade koja se obračunava za rentu i naknade za uređenje gradskog građevinskog zemljišta,\n- za gradnju objekta od 900 do 1200 m2 neto građevinske površine u iznosu od 70% naknade koja se obračunava za rentu i naknade za uređenje gradskog građevinskog zemljišta,\n- za gradnju objekta preko 1200 m2 neto građevinske površine u cjelokupnom iznosu visine naknade koja se obračunava za rentu i naknade za uređenje gradskog građevinskog zemljišta,\nPravo na podsticaj u vidu oslobađanja obaveza plaćanja komunalne naknade za parcelu na kojoj se gradi objekat u periodu od pet godina od dana pribavljanja odobrenja za upotrebu objekta.\nInvestitor koji ostvaruje pravo na podsticaj, zahtjev za povrat novčanih sredstava podnosi Službi za prostorno uređenje, planiranje, razvoj i poduzetništvo Općine Banovići uz prilaganje potrebne dokumentacije (rješenje o obračunu naknada, upotrebnu dozvolu, odobrenje za gradnju, upotrebnu dozvolu sagrađenog objekta).\nU poslovnoj zoni definisano je ukupno 46 parcela prosječne veličine 2.200 metara kvadratnih, a parcelama koje svojom površinom i oblikom ne budu zadovoljavale realne potrebe investitora omogućit će se pridruživanje parcela.\nPoslovna zona Sadnice prostire se na 24.759 metra kvadratna na području Banovići Sela i predstavlja najpogodnije tlo za razvoj poduzetništva i dugoročno je rješenje za sve poduzetnike i potencijalne investitore.\nPOZITIVNA POSLOVNA PRIČA IZ ZENICE\nČapljina ulaže 272.066.85 KM u GZ Zvirovići\nObjavljen oglas za prodaju prvih parcela građevinskog zemljišta u Posl...\nOvaj sistem je razvijen uz podršku Agencije za međunarodni razvoj Sjedinjenih Američkih Država (USAID), kroz projekat RAST. Stavovi autora izraženi na ovoj platformi ne moraju odražavati stavove USAID-a ili Vlade SAD-a. Projekat RAST (Restoring Accountability and Supporting Transformation), koji implementira Catholic Relief Services, podržava jedinice lokalne samouprave da unapređenjem svog djelovanja i jačanjem odgovornosti poboljšaju ekonomski razvoj i kvalitet života građana.


Akcija prikupljanja pomoći za Obrenovčane – Časopis InterFON\nRedakcija časopisa InterFON u saradnji sa Fondacijom za mlade Obrenovca, a uz podršku Fakulteta organizacionih nauka, organizovala je akciju prikupljanja pomoći za Obrenovčane. Akcija će trajati tri dana – 8, 9. i 10. decembra, a pomoć će se prikupljati u hodniku FON-a od 10-16h.\nU maju ove godine naša zemlja je bila pogođena velikim vremenskim nepogodama. Obrenovac je jedan od gradova koji je pretrpeo najveću štetu i čiji stanovnici će još mnogo godina osećati posledice. S obzirom na to da oko 400 ljudi i dalje boravi u kasarni i hotelu u Obrenovcu jer su izgubili sve u pomenutim poplavama i da mnogi i dalje nemaju osnovne uslove za život, rešili smo da im bar malo pomognemo.\nCilj akcije je prikupljanje sredstava za opremanje jedne predškolske ustanove i pomoć upravo onim Obrenovčanima koji i dalje žive u kasarni i hotelu. S obzirom na to, stvari koje možete donirati:\nŠkolski pribor (bojice, olovke, flomasteri…)\nUkoliko niste u mogućnosti da donirate ovu vrstu pomoći, novac možete uplatiti na račun Fondacije:\nVidimo se na FON-u 8, 9. i 10. decembra!


Njihovim hapšenjem presečen je još jedan kanal kojim je droga iz Crne Gore krijumčarena u Srbiju. Prema nezvaničnim informacijama, policija je imala saznanja da dvojica Rožajaca već izvesno vreme iz Crne Gore krijumčare po nekoliko kilograma heroina, koji na Ibarskoj magistrali predaju saradniku, koji je drogu prodavao u Beogradu. Rožajci su, prema saznanjima „Blica“, praćeni od ulaska u Srbiju. Preko Novog Pazara dovezli su se u selo Zabrežje na Ibarskoj magistrali, gde su uhapšeni, a u njihovom automobilu je nađeno droga izuzetne čistoće, čija je vrednost više od 30.000 evra. Mujeviću i Skenderoviću određeno je policijsko zadržavanje do 48 sati i biće privedeni istražnom sudiji Okružnog suda u Čačku. Policija još utvrđuje s kim su sve sarađivali u prodaji droge. Obojica Rožajaca su, kako saznajemo, hapšeni u Crnoj Gori takođe zbog krijumčarenja i prodaje droge, dok im je ovo prvo privođenje u Srbiji.\nTEŠKA SUDBINA POGINULOG MLADIĆA Stefan pao sa traktorom niz liticu, meštani: "Mnogo loših stvari je zadesilo tu porodicu"\nINCIDENT U GORNJEM MILANOVCU Huligani napali i pretukli mladog glumca\nCarinici Crne Gore za šest meseci zaplenili 12 kilograma heroina


OSSRB - Srbija i Italija u finalu (20.00 časova, RTS i TV Arena Sport)\nItalija je u veće delu meča bila konkretnija i sa većom željom da se plasira u finale Evropskog prvenstva. Prvi set rešile su u svoju korist sa 25:19, dok su u drugom bile još ubedljivije – 25:17. Holandija je pokušala da se osvajanjem trećeg seta vrati u meč (25:16), ali im Italijanke nisu to dozvolile i izašle kao pobednice kako iz četvrtog seta, tako i iz samog meča.\nIzjava Nika Dalderop\nU borbi za treće mesto, sutra od 17. 00 časova sastaju se Turska i Holandija, dok će se veliko finale između Srbije i Italije odigrati u 20.00 časova. Direktne prenose svih utakmica možete pratiti na kanalima RTS-a i TV Arena Sport.\nSutra će od 10.00 časova, svi zainteresovani imati priliku da podignu besplatne ulaznice za finale i meč za treće mesto na biletarnicama „Štark arene“ i Ticket Visiona.\nSRBIJA – TURSKA 3:1 (32:34, 28:26, 25:23, 25:13)\nITALIJA – HOLANDIJA 3:1 (25:19, 25:17, 16:25, 25:18)\nTURSKA – HOLANDIJA 17.00


Al Kaida: Masakr u Parizu je osveta – mojKontakt portal – Radio Televizija Kontakt\nPripadnik Al Kaide u Jemenu je agenciji AP dostavio saopštenje te grupe na engleskom jeziku u kome se navodi da je “vođstvo ogranka Al Kaide u Jemenu (AQAP) rukovodilo operacijama i veoma pažljivo izabralo metu”.\nSljedbenik Al Kaide dodao je da je napad u skladu sa upozorenjima pokojnog lidera Al Kaide Osame bin Ladena upućenim Zapadu o “posljedicama upornog vrijeđanja muslimanskih svetinja”.\nPripadnik jemenskog ogranka Al Kaide, koji nije želio da bude imenovan zbog pravila te grupe, takođe je naveo da je njegova organizacija odložila preuzimanje odgovornosti za napad iz “bezbjednosnih razloga”, prenosi AP.\nPodsjetimo, Islamska država (ID) je ranije preuzela odgovornost za terorističke napade u Francuskoj, gdje je 7. januara u napadu na redakciju magazina “Šarli ebdo“ ubijeno 12 osoba, kao i za ubistvo policajke i ubistvo četiri taoca u prodavnici košer hrane.\nPolicijskom akcijom okončana je talačka kriza, a braća Said i Šerif Kuaši osumnjičeni za napad na “Šarli Ebdo”“ ubijeni su u štampariji u mjestu Damatren-on Goel nadomak Pariza, dok je Amedi Kulibali, za koga se sumnja da je pucao u policajku, ubijen u pomenutoj prodavnici u pariskom kvartu Port de Vensen.\nPoslije tek završene drame ostaje strijepnja da će teror biti nastavljen, jer prema riječima islamskog sveštenika i jednog od lidera Islamske države Abu Saad al Ansarija „Francuska je početak“.\n„Počeli smo operacijom u Francuskoj za koju preuzimamo odgovornost. Sutra će biti u Britanije, Americi i drugdje. To je poruka svim zemljama koje učestvuju u koaliciji (predvođenoj SAD) koja je ubila članove Islamske države“, rekao je Ansari na propovedi u iračkom gradu Mosulu, koji kontroliše Islamska država, kako prenosi izraelski list “Haarec”.\nBez obzira na to što su eksperti ukazali na mogućnost da preuzimanjem odgovornosti za napade u Francuskoj ID želi samo da postigne propagandni efekat, nema sumnje da su na to uticale i aktivnosti francuskih trupa u Africi i Aziji u okviru NATO, navode svetske agencije.\nDrugo pitanje moglo bi da bude – zašto su napali u Francuskoj?\nVojno prisustvo Francuske u Africi i Aziji dijelom je obaveza prema NATO savezu, a dijelom tekovina kolonijalnog nasleđa.\nStalne vojne baze Francuska ima osim u prekomorskim teritorijama – Gvajani, Francuskoj Polineziji, Novoj Kaledoniji, na ostrvima Gvadalupe, Martinik, Majot (ostrvo u komorskom arhipelagu), Reunion (takođe u Indijskom okeanu), kao i na ostrvima Sent Pjer i Mikelon, u severnom Atlantiku, i u nizu suverenih zemalja.\nFrancuske trupe tako su kontinuirano prisutne u bivšim francuskim posjedima, poput Burkine Faso (ranije Gornja Volta), Kamerunu, Centralnoafričkoj republici, Čadu, Gabonu, Džibutiju, Gvineji, Obali slonovače, Senegalu, Maliju i Nigeru.\nČinjenica da je dan uoči terorističkog napada na „Šarli ebdo“ objavljeno da će francuski nosač aviona „Šarl de Gol“ sa pratećim vazdušnim snagama biti poslat u Persijski zaliv da podrži borbu protiv ID, vjerovatno nije bio povod za napad, ali još je rano za konačne zaključke.\nID zvanično djeluje od 3. januara prošle godine kada je u Faludži proglasila državu, a odmah zatim njeni pripadnici su krenuli u terorističke akcije u Siriji i Libanu, a do kraja godine stekli su epitet ozloglašenih masovnih ubica.\nPripadnici ID sijali su strah primenjujući najsurovije metode egzekucije, odrubljujući glave taocima, a među žrtvama su bili novinari, vojnici i humanitarni radnici.\nIstoga dana kada su odjeknuli pucnji u redakciji francuskog „Šarli ebdoa“ u Jemenu je pripadnik Al-kaide izveo samoubilački napad u kojem je stradalo još 33 ljudi, a nekoliko nedelja ranije Al-kaida i ID postigle su dogovor o saradnji.\nIako ova dva teroristička napada ne mogu da se dovedu u direktnu vezu, sama pomisao da su dve najekstremnije islamske organizacije udružile snage nameće pitanje kada i gdje će ponovo napasti, javlja Tanjug.\nOkretao se kran na zgradi u Njujorku, ruševine padale na ulicu\nNapadač u Francusku stigao vozom iz Italije sa dokumentom Crvenog krsta\nOlimpijski šampion poručio djeci: Bježite od atletike, puna je dopinga\nLazović: Predugo sam u Zvezdi


Dačić o ruskom oružju: Oni koji se bune su sve učinili da oslabe srpsku vojsku - 22.12.2016, Sputnik Srbija\nDačić o ruskom oružju: Oni koji se bune su sve učinili da oslabe srpsku vojsku\nPrvi potpredsednik Vlade i ministar spoljnih poslova Srbije Ivica Dačić izjavio je večeras u Jagodini da je cilj Srbije Evropska unija, ali i da Srbija svoje... 22.12.2016, Sputnik Srbija\nPrvi potpredsednik Vlade i ministar spoljnih poslova Srbije Ivica Dačić izjavio je večeras u Jagodini da je cilj Srbije Evropska unija, ali i da Srbija svoje nacionalne i državne interese ne može da zaštiti bez dobre saradnje sa Ruskom Federacijom i Kinom.\n„Zato niko neće moći da utiče na to da vodimo antirusku politiku“, rekao je Dačić na tradicionalnom godišnjem koktelu koji je u Hali Sportskog saveza JASA upriličila Skupština grada.\nDačić je ponovio i da je nabavka naoružanja iz Rusije istorijski potez i da samo može da ga pohvali, kao i saradnju sa Rusijom.\n„Čujem danas neke komentare koji govore eto šta će Srbiji avioni, zašto kupujemo od Rusije, dobijamo od Rusije, zašto avioni, zašto tenkovi, ne trebaju nam tenkovi, zašto nismo kupili nešto drugo, šta će nam to, da li se mi spremamo za rat. Oni koji su dali Hrvatima helikoptere i na drugi način pomažu Hrvatima sada se bune zašto mi jačamo Srbiju i oslanjamo se u tome na Rusiju“, rekao je Dačić.\n„Mi želimo da Srbija bude jaka, da bi je odbranili, a ne da bi bilo koga napadali“, poručio je Dačić, navodeći da oni ranije to nisu hteli, nisu smeli ili nisu mogli.\n„Mi danas i hoćemo i smemo i možemo i ponosimo se saradnjom sa Ruskom Federacijom i Kinom i drugim našim prijateljima“, istakao je Dačić.\nGovoreći o aferi sa čokoladicama, ocenio je da onima koji su vršili genocid i Holokaust nad Srbima i Jevrejima u Drugom svetskom ratu u Hrvatskoj, sada smetaju i čokoladice iz Srbije.\n„To je odraz, nama to ne smeta, mi nemamo taj kompleks. Mi znamo i želimo da Srbija bude velika, ne po teritoriji, nego da nas poštuju, i po tome da imamo najveći stepen razvijenosti i nadam se daćemo ubrzo biti lider u regionu“, rekao je Dačić.\nOn je poželeo da se u Jagodini i celoj Srbiji deca rađaju i „da ne zaboravimo da je Srbija iznad svakoga od nas, iznad naših partijskih interesa“.\nPrema Dačićevim rečima, za Srbiju je najvažnije jedinstvo, jer „ako smo jedinstveni, ako vlada stabilnost, Srbija je onda jaka, u svakom drugom momentu i situaciji Srbija bi bila slaba“.\n„Zalažemo se za jaku Srbiju da bi zaštitili naše nacionalne i državne interese. I Kosovo i Republiku Srpsku i pravo srpskog naroda u Hrvatskoj“, zaključio je Dačić.


Nepoštene trgovačke prakse guše evropske poljoprivrednike - Prehrambena industrija | Agroklub.rs\nStanovnici Evropske unije žele da na snagu stupi Zakon o zabrani nepoštenih trgovačkih praksi.\nFoto: pressmaster / Bigstock\nPrema provedenoj javnoj raspravi u EU, velika većina ispitanika podržava akciju Evropske unije kojom se žele zabraniti nepoštene trgovačke prakse u prehrambenom lancu.\nOko 90% ispitanika složilo se ili se delom složilo da postoje nepoštene trgovačke prakse (Unfair Trade Practise, UTP), navodeći kao primer period plaćanja duži od 30 dana za poljoprivredno-prehrambene proizvode i jednostrane i retroaktivne promene ugovora.\nPrema sprovedenoj anketi:\n94% ispitanika složilo se ili se delom složilo da UTP-ovi imaju negativne efekte za poljoprivrednike.\n95% ispitanika složilo se se ili se delom složilo da treba preduzeti radnje za sprečavanje UTP-ova.\n87% ispitanika smatra da bi takvu akciju (suzbijanje nepoštenih praksi) trebala preduzeti Evropska unija.\nOstale nepoštene prakse uključuju otkazivanje narudžbi u poslednjih nekoliko minuta za kvarljive proizvode, zahteve za plaćanja unapred za osiguranje ili zadržavanje ugovora ili dodatno plaćanje kako bi proizvodi bili vidljivije istaknuti na policama. Većina ispitanika je rekla da smatra da je takva praksa redovna ili vrlo redovna, te su se složili da itekako finansijski utiče na poljoprivrednike.\nVećina ispitanika se takođe složila da treba preduzeti potrebne mere za borbu sa nepoštenim trgovačkim praksama, te da je zakonodavstvo najprikladnije rešenje za EU. Većina akcija bi za rezultat imala bolje sprovođenje pravila o nepoštenim trgovačkim praksama, kao i povećanje pravne sigurnosti kompanijama i te osiguranje ravnopravnih uslova na tržištu.\nPoverenik EU za poljoprivredu Fil Hogan (Phil Hogan) naglasio je važnost pravednog i lanca snabdevanja koji dobro funkcioniše, koji bi poljoprivrednicima omogućio da najbolje iskoriste jedinstveno tržište EU.


Islamabad: Deportovana konkurencija\nPakistan je deportovao bivšeg premijera Navaza Šarifa u Saudijsku Arabiju nekoliko sati nakon što se on vratio iz izgnanstva kako bi pokrenuo kampanju zbacivanja predsednika Perveza Mušarafa sa vlasti. U tih nekoliko dramatičnih sati najpre je zatvoren aerodrom u Islamabadu čim je Šarif sleteo, a potom je ovaj odbio da preda pasoš budući da se vratio posle sedam godina što je dovelo do konfrontacije sa policijom. Putnici, očevici njegovog kambeka, kažu da se Šarif rukovao sa svojim pristalicama koji su izvikivali: "Odlazi, Mušaraf, odlazi" i "Živeo Navaz Šarif". Potom je Šaraf, bivši premijer u dva mandata, zbačen 1999. godine sa vlasti u puču bez nasilja koji je predvodio američki saveznik Mušaraf, doživeo da ga optuže za korupciju i strpaju u avion koji je leteo za primorskii grad Džeda u Saudijskoj Arabiji. Ta drama na aerodromu trajala je četiri sata, dovoljno da se ukloni pretnja vladajućem režimu. Naime, Šarif je najavljivao da se vraća u Pakistan kako bi zadao "završni udarac diktaturi" generala Mušarafa, koji se suočava sa najgorom krizom otkad je preuzeo vlast. Politička situacija se menja, nasilje islamista raste, a predsednički izbori se očekuju za nekoliko nedelja. "Navaz Šarif je sada van Pakistana, vraća se u Saudijsku Arabiju", kaže ministar za verska pitanja Ijaz Ul Hak, "koja je otvoreno zahtevala njegov povratak. On nije osramotio samo Pakistan već i vrh vlasti Saudijske Arabije, tako što je prekršio dogovor." Vlada Saudijske Arabije kasnije je potvrdila da je Šarif doputovao u Džedu. Šarif je postigao dogovor da ostane u toj zemlji do 2010. godine umesto da trune u zatvoru u svojoj zemlji gde je ga je Mušaraf smestio zbog korupcije vrlo brzo nakon dolaska na vlast. Šarifova deportacija u suprotnosti je sa odlukom Vrhovnog suda, koji je prošlog meseca sugerisao vladi da ne sprečava Šarifov povratak u domovinu. Evropska unija smatra da bi vlada Pakistana trebalo da poštuje zakone, dodajući da bi Šarif trebalo da dobije šansu da se brani na sudu u svojoj zemlji. Portparol Bele kuće u Vašingonu smatra pak da je ovo "unutrašnja stvar", ali je naglasio da bi predstojeći izbori trebalo da budu "slobodni i fer".\nBarselona: Duhovna terapija\nViše od 10.000 ljudi došlo je u Barselonu da čuje šta ima da kaže dalaj-lama, prognani tibetanski duhovni vođa, koji je došao u trodnevnu posetu ovoj zemlji. Cena ulaznice za propoved dalaj-lame bila je 20 evra, kažu organizatori skupa "Umetnost sreće" održanog u Palau Sant Hordi, palati sagrađenoj uoči letnje Olimpijade 1992. godine. "U životinjskom svetu ima borbi, ali generalno govoreći, one žive u miru. Ali, ljudi ne žive u miru, nezadovoljni smo, želimo sve više i više, i to generiše stres", rekao je 72-godišnji nobelovac pred okupljenim Špancima, željnim duhovne terapije. "Ako smo prezasićeni bukom i uzmeniravanjem, ne možemo da spavamo. Pozitvne emocije, kao što su ljubav i saosećanje, ne samo što nam donose mir već su dobre i za naše zdravlje", tako je govorio dalaj-lama o stresu, a sve je to prenosio španski radio. Dalaj-lama, čije je svetovno ime Tenzin Gjatso, dobitnik je Nobelove nagrade za mir 1989. godine za sprovođenje nenasilne kampanje protiv kineske vladavine na Tibetu. Od 1959. godine, kada je pobegao iz Tibeta posle ugušenog ustanka protiv kineske vladavine, dalaj-lama živi u Daramsali, gradu u severnoj Indiji, zemlji koja je postala utočište hiljadama izbeglica iz Tibeta. U poslednje vreme, dalaj-lama je intenzivirao svoju kampanju za nezavisnost Tibeta, s tim se što sada zalaže da region Himalaja dobije "suštinsku autonomiju".\nBogota: Don Dijego iza rešetaka\nJedan od deset najtraženijih ljudi sa FBI-jeve liste uhapšen je u Kolumbiji, saopštile su vlasti ove zemlje. Reč je o opasnom trgovcu droge Dijegu Leonu Montoji Sančezu, 49-godišnjem lideru iz kartela u Severnoj dolini, uhapšenom u jugoistočnom planinskom delu. Tim povodom oglasio se i potpredsednik Francisko Santos, koji je izjavio da "ovaj veliki uspeh pokazuje da se Kolumbija efikasno bori protiv ove pošasti". Montoja, poznat kao Don Dijego, tražen je u SAD zbog nezakonitog uvoza i posedovanja kokaina, pranja novca i reketiranja. Nagrada za donosioca informacije koja bi dovela do hvatanja Montoje, koju je nudila vlada SAD, iznosila je pet miliona dolara. Veruje se da je Montojin kartel uz svesrdnu pomoć kolega iz Meksika prošvercovao od 1990. do 2004. godine oko 500 tona kokaina u Ameriku. Montojino hapšenje usledilo je mesec dana nakon što su vlasti otkrile da je kartel bio povezan sa vojnim vrhom, i tom prilikom dvojica generala ostala su bez posla. Istražitelji kažu da je Montoja trošio milione dolara za podmićivanje oficira koji su kontrolisali kolumbijske mornaričke radare. Kolumbijski karteli pokrivaju više od 90 odsto zaliha kokaina i oko 50 odsto zaliha heroina za američko tržište.